Političko ometanje istrage ubistva Olivera Ivanovića\nIspraćaj kovčega sa telom Olivera Ivanovića iz Severne Mitrovice, januar 2018.\n„Ako bilo ko ima ime i prezime ubice Olivera Ivanovića, uključujući i predsednika države, on to treba da kaže jasno i glasno. Dakle, ići metodom eliminacije – ovaj nije ili onaj nije – to je besmisleno.“\nKaže to za Radio Slobodna Evropa (RSE) Petar Miletić, nekadašnji poslanik Skupštine Kosova, potom zamenik predsednika kosovskog parlamenta, a sada član predsedništva opozicionog Pokreta slobodnih građana u Srbiji.\nMiletić, koji je i sam ranjen u nerasvetljenom napadu jula 2010. godine u Mitrovici, komentariše poslednju razmenu optužbi između zvaničnog Beograda i Prištine o pitanju pre sedamnaest meseci u Severnoj Mitrovici ubijenog lidera Građanske inicijative „Sloboda, demokratija, pravda“ Olivera Ivanovića.\nPovod za razmenu optužbi ovog puta je dao predsednik Srbije Aleksandar Vučić navodeći da „mislimo da imamo ime ubice“.\nMislimo da imamo i ime ubice: Aleksandar Vučić\nTahiri: Vučićeva zloupotreba vlasti\nDirektor kosovske Kancelarije u Vladi Srbije Marko Đurić izjavio je da kosovski ministar pravde Abeljard Tahiri štiti ratne zločince i krije ubice Olivera Ivanovića, te da je blizak ljudima ka kojima vodi istraga.\nĐurić je tako, u objavljenom saopštenju, reagovao na navode ministra pravde Kosova Abeljarda Tahirija da kosovske institucije neprestano rade na rasvetljavanju ubistva Olivera Ivanovića, ali da predsednik Srbije Aleksandar Vučić štiti osobe za kojima se traga.\n„Žalosno je što je predsednik Srbije Aleksandar Vučić preuzeo ulogu sudija, tužilaca, istražitelja i svaku drugu ulogu koja je potrebna za pokrivanje istine kad god se ona pojavi“, rekao je Tahiri, ne osvrćući se na konkretna imena kosovskih Albanaca koja je Vučić izneo u kontekstu Ivanovićevog ubistva.\nVučić: Mislimo da imamo ime ubice Olivera Ivanovića\n“Ovako velika zloupotreba njegove arbitrarne vlasti nad medijima, tužilaštvom, sudstvom i srpskom policijom, u nameri da se sakriju tragovi zločina u slučaju ubistva srpskog političara sa Kosova, gospodina Ivanovića, dokaz je panike koja ih je zahvatila zbog potencijala koji ima činjenična istina“, navodi kosovski ministar pravde.\nIstiče da je Kosovo ostalo otvoreno za saradnju sa srpskim nadležnim organima, a da je ta saradnja prekinuta onda kada je došlo do osnovanih sumnji o izvršiocu ovog zločina.\nTahiri dodaje da su Vučićeve izjave političke i da samo pravosudni organi mogu istraživati i doći do zaključka o počiniocima i nalogodavcima tog zločina.\n„Adresa sada postoji“, dodao je i pozvao Vučića da prekine sa „tradicijom srpskog režima da prikriva zločine, zato što će pravo i pravda, nadživeti svaki režim, danas ili u budućnosti“.\nNa vanrednoj konferenciji za novinare 3. jula Aleksandar Vučić u kontekstu istrage o ubistvu Olivera Ivanovića decidno je rekao:\n„Mi vrlo ozbiljno radimo i mi mislimo da imamo i ime ubice. Albanci ga nemaju, oni pojma nemaju.“\nKo je Milan Radoičić koga traži kosovska policija oko Ivanovićevog ubistva?\nVučić je isto tako decidno izjavio da Milan Radoičić, potpredsednik Srpske liste, nije učestvovao u likvidaciji lidera građanske inicijative Sloboda, demokratija, pravda Olivera Ivanovića.\n„Milan Radoičić nije cvećka, ali Milan Radoičić, sa sigurnošću, sa svim onim što smo dobili od Ministarstva unutrašnjih poslova Republike Srbije i Bezbednosno-informativne agencije, ni na koji način nije učestvovao u likvidaciji Olivera Ivanovića i to je potvrđeno kroz različite metode ispitivanja, proveravanja i praćenja pomenutog gospodina“, kazao je Vučić, dodavši da Albanci sprovode svoju političku istragu sa jedinom željom da za to okrive Srbe.\nMilan Radoičić (na slici) nije cvećka, kaže Aleksandar Vučić\nRadoičić na sigurnom odstojanju\n„Najbolje će predsednik Vučić odbraniti Radoičića tako što će reći ko je (ubica Ivanovića), a ne vikati ko nije“, kaže Petar Miletić.\nOd novembra prošle godine kosovske vlasti traže da ispitaju Radoičića u okviru istrage o ubistvu Ivanovića, ali je ovaj na sigurnom odstojanju od Prištine. U Beogradu se krajem maja pojavio čak i u srpskom parlamentu gde je Vučić podnosio izveštaj o Kosovu.\nOmetanje istrage ubistva Olivera Ivanovića?\nInače izjava od pre dva dana nije prvi put da Vučić ovog predstavnika kosovskih Srba uzima u zaštitu.\nVučić je za RTS još krajem novembra prošle godine izjavio da srpska država i policija sa sigurnošću mogu da tvrde da Milan Radoičić nije ubio Ivanovića, niti je učestvovao „ u organizaciji, logistici, podstrekavanju" na njegovo ubistvo. Dodao da je Radoičić saslušan u Beogradu i da je utvrđeno da nije učestvovao u ubistvu Ivanovića.\n"On je prihvatio i prošao poligrafsko ispitivanje", kazao je tada Vučić.\nIz Specijalonog tužilaštva za organizovani kriminal do objavljivanja ovog teksta, RSE nije dobio odgovore na upit imaju li oni ime ubice Olivera Ivanovića, iako ne i dokaze, a da to nije Milan Radoičić, kako je novinarima 3. jula izjavio predsednik Srbije Aleksandar Vučić. Bez odgovora je ostalo i pitanje da li ta izjava predstavlja mešanje izvršne u pravosudnu granu vlasti.\nMiletić: Oni su ista ekipa\n„Načelno možemo da kažemo da je uvek opasno kada ljudi iz politike, a pogotovo oni koji se nalaze na najvišim funkcijama, daju izjave koje su vezane za rad pravosudnih organa jer takve izjave, bez obzira kakva je bila njihova namera, mogu da stvore utisak da se utiče na rad pravosudnih organa. Dakle, zaista bi trebalo od takvih izjava da se uzdržavaju i da sve izjave koje su vezane za rad tužilaštva i suda daju samo ljudi koji su ovlašćeni to da rade“, kaže za RSE Omer Hadžiomerović, sudija Apelacionog suda i zamenik predsednika Društva sudija Srbije.\nOdgovarajući na pitanje zašto se vrh izvršne vlasti Srbije bavi onim što je u domenu pravosudnih organa i zašto se u slučaju istrage o Ivanovićevom ubistvu uopšte izjašnjava o pojedinim osobama, kao što je Milan Radoičić, Petar Miletić nema dilemu:\n„Oni su ista ekipa, to je očigledno. Sad – zašto ga konkretno štite i šta oni rade zajedno, ja to zaista ne znam, ali je očigledno da je on deo tima, da je deo Srpske napredne stranke (partija na čijem je čelu Vučić, prim.red.) i mislim da je to glavni razlog zašto ga štite“, kaže Petar Miletić.\nSever Kosova ne veruje ni srpskim, ni albanskim političarima\nPosle bezmalo godinu i po dana od ubistva Olivera Ivanovića niko nije ni optužen, a kamoli, osuđen, za njegovu likvidaciju. Kosovski istražni organi su u novembru prošle godine uhapsili prve osumnjičene pomagače, produžavajući im pritvor, ali do imena izvršilaca i nalogodavaca ubistva istraga još nije dovela.


Raspored - Radio Slobodna Evropa, Ponedjeljak/ponedeljak 27 april/travanj 2009\nEmisija namenjena slušaocima u Srbiji. Pored dnevnih aktuelnosti, pre svega o pojavi novog potencijalno smrtonosnog virusa svinjskog gripa, emitujemo našu regionalnu temu sedmice - da li države pomažu tajkune koji su pogođeni finansijskom krizom.\nEmisija namijenjena slušaocima u Crnoj Gori donosi: Suđenje Damiru Mandiću, optuženom za saizvršilaštvo u ubistvu urednika lista Dan Duška Jovanovića, završeno je danas u Višem sudu u Podgorici, a presuda će biti objavljena tokom dana. Mandić je krajem 2007. oslobođen optužbe za saučesništvo u ubistvu Jovanovića, ali je Apelacioni sud ukinuo prvostepenu presudu, pa je protiv Mandića pokrenut novi sudski postupak. Iako se virus svinjskog gripa širi velikom brzinom, a zemlje širom svijeta i u regionu preduzimaju mjere preventivnog karaktera, u Crnoj Gori još uvijek nije zabranjen uvoz mesa iz Latinske Amerike, a nisu pooštrene ni kontrole na aerodromima.\nPostoji li opasnost za građane Srbije od virusa svinjskog gripa? Opoziciji u Parlamentu ukidanje viza sa Rusijom važnije od bele Šengen liste. Počela da radi državna komisija na otkrivanju groba komandanta Jugoslovenske vojske u otadžbini Draže Mihailovica. Da li je načelnik Službe bezbednosti Ministarstva spoljnih poslova recenzent knjige antisemitskog sadržaja, kako objavljuju pojedini mediji?\nPredsjedavajuća Delegacije EU za odnose sa zemljama jugoistočne Evrope Doris Pak govori danas studentima Univerziteta u Sarajevu - šta donosi nova Rezolucija Evropskog parlamenta o BiH? Premijeri i ministri finansija Federacije BiH i kantona danas s misijom Međunarodnog monetarnog fonda – u eventualnom Stand-by aranžmanu sa MMF-om kako do adekvatnog fiskalnog balansa između Federacije, kantona i općina? U Sarajevu danas prvi put zajednička sjednica kolegija Narodne skupštine RS i Zastupničkog doma Federacije BiH - hoće li početi harmonizaciju pojedinih entitetskih zakona?


Muzička zvezda i nekadašnji teniser poverili se bliskom okruženju da im je namera da život nastave u Majamiju, gde decenijama poseduju velelepno zdanje.\nPROČITAJTE: Ovo je Tanja Gurović, supruga koju je naš košarkaški reprezentativac Milan Gurović pretukao (FOTO)\nNakon što su nedavno prodali „Grand produkciju“, Lepa Brena i Boba Živojinović odlučili su da okrenu novi list u životu i svoje buduće dane provode mnogo mirnije. Bivši čelnici najpoznatije muzičke imperije doneli su odluku da se odsele u Majami.\nPoslednjih dana spekulisalo se dosta i o tome da su velika balkanska muzička zvezda i nekadašnji teniser stavili svoju karingtonku na Bežanijskoj kosi na prodaju. Navodno, razlog je taj što im se sinovi polako osamostaljuju i njima više nije potreban toliko veliki dom. Filip i Stefan su se već skućili. Naime, Filip je još pre godinu i po dana, kad je stao na ludi kamen, započeo novi život sa suprugom Aleksandrom Prijović, a pre nego što su dobili sina Aleksandra, uselili su se u svoju kuću takođe na Bežanijskoj kosi. S druge strane, Stefan se pre nekoliko meseci uselio u svoj stan u širem centru prestonice, tako da je poznatim supružnicima kuća postala prevelika za njihove potrebe i potrebe najmlađeg Viktora.\nA post shared by Lepa Brena (@lepabrenaa) on Dec 3, 2019 at 2:16pm PST\n- Brena i Boba žele da ostatak života provedu uživajući, budući da su godinama vredno i naporno radili bez ozbiljnog odmora. Brena će nastaviti da peva i održava kontakt s publikom na svojim koncertima, zbog čega će živeti na relaciji Majami-Srbija, a Boba će takođe pomoću mejla završavati poslove iz Amerike, a po potrebi dolaziće u Beograd.\nOvoj njihovoj odluci prethodili su dugački razgovori, a pošto je reč o krupnom koraku, sačekaće iduću godinu, kad bi trebalo sve kockice da se poklope i da krenu preko okeana. Njihova deca takođe su se složila s tim jer i oni sami vole da odlaze na Floridu, gde su inače završavali škole i fakultete - priča izvor blizak porodici Živojinović.\nA post shared by Lepa Brena (@lepabrenaa) on Nov 12, 2019 at 8:34am PST\nInače, Brena i Boba svoju velelepnu kuću u Majamiju godinama smatraju svojim drugim domom. Boba je i u mladosti tamo proveo dosta vremena, a pevačica je oba njihova naslednika na svet donela upravo u Americi. Često su i kasnije odlazili tamo i neretko provodili praznike i rođendane, a Brena voli Ameriku zbog toga što tamo s porodicom živi i njena rođena sestra Fiketa, za koju je izuzetno vezana.\nA post shared by Lepa Brena (@lepabrenaa) on Oct 22, 2019 at 7:43pm PDT\n-Nisam odustala od selidbe na Floridu. Nadam se da će se to uskoro desiti, jedno što me još drži ovde jeste činjenica da su mi deca odrasla pa sam shvatila da imam više vremena da se posvetim karijeri što i činim - potvrdila je muzička zvezda.


Vazduh u Beogradu loš, građani prepušteni sami sebi kad je reč o zaštiti - Društvo - Dnevni list Danas\nPočetna » Društvo » Vazduh u Beogradu loš, građani prepušteni sami sebi kad je reč o zaštiti\nDo kraja godine novi desetogodišnji Plan kvaliteta vazduha u glavnom gradu, stručnjaci traže učešće javnosti u donošenju dokumenta\nAplikacija za merenje kvaliteta vazduha u ovom momentu upozorava da je vazduh u glavnom gradu veoma loš, upućuje građane da ne otvaraju prozore, izbegavaju aktivnosti na otvorenom, a da i ako ih imaju, obavezno nose maske koje štite od zagađenja.\n4Piše: Ivana Nikoletić 02. decembra 2020. 09.58 Izmenjeno: 11.32\nU Beogradu je koeficijent zagađenosti poslednjih dana na pojedinim mernim mestima u gradu prelazio i 200 jedinica, a poslednjih meseci sve češće izbijamo na čelo lista najzagađenijih gradova u svetu.\nStručnjaci i aktivisti, koji učestalo i gradsku i republičku vlast upozoravaju na alarmantno stanje, tvrde da brzog i lakog rešenja nema, ali da je do sada trebalo da država i lokalne vlasti preduzmu niz mera kojima bi se opasnost smanjila.\nKako je objavio Regulatorni institut za obnovljivu energiju i životnu sredinu (RERI), Grad Beograd je u oktobru ove godine doneo odluku da smanji iznos sredstava namenjenih za monitoring kvaliteta vazduha.\n„U januaru je za Program kontrole kvaliteta vazduha za 2020. godinu predviđeno 53 miliona dok je u oktobru ovaj iznos smanjen na 39 miliona dinara“, navodi RERI i traži od gradske vlasti objašnjenje zašto su smanjena prethodno planirana sredstva, kako će to uticati na monitoring kvaliteta vazduha i praćenje uticaja zagađenog vazduha na zdravlje ljudi.\nStručnjaci RERI-ja smatraju da vlast u Beogradu nije ispunila mere predviđene aktuelnim Planom kvaliteta vazduha koji važi od 2016. godine, te da je posledica toga prezagađen vazduh.\nNovi plan za narednih 10 godina, međutim, trebalo bi da se donese do kraja godine, a RERI smatra da bi u njegovo formulisanje, osim jedine institucije kojoj je taj posao poveren, Gradskog zavoda za javno zdravlje, trebalo da budu uključeni i nezavisni stručnjaci, ali i javnost.\n– Grad je skoro potpuno ignorisao svoje obaveze iz prethodnog Plana i mi se s pravom pribojavamo šta će da urade sada. Zato želimo da javnost bude uključena od samog početka, da nezavisni stručnjaci daju svoje predloge, da vidimo šta su predlozi i mere izrađivača plana, naveo je nedavno Mirko Popović, programski direktor organizacije RERI, koja je ovim povodom pokrenula i kampanju „Vazduh ubija“ ali i postavila pitanje „Po čijem nalogu?“, na bilbordima i banerima širom grada.\nKoordinator za energetiku Centra za ekologiju i održivi razvoj (CEKOR) Zvezdan Kalmar napominje da u trenutnoj situaciji brzo rešenje prezagađenog vazduha nije moguće brzo, jeftino i lako rešiti.\n– Ovog trenutka rešenja nema, jedino da što veći broj građana kupi električne peći, ali zbog tarifiranja struje, to bi opet bio socijalni udar ali i udar na energetski sistem, koji je ionako nestabilan. To bi značilo, samo u Beogradu, nekoliko stotina hiljada novih grejalica, tako da je i teoretski vrlo teško ovog momenta to rešiti, napominje Kalman.\nOn najpre predlaže stvaranje fonda za energetsku efikasnost za građane, koji bi u skladu sa primanjima i poslovnim statusom, davao veće ili manje bespovratne subvencije građanima, sa obavezom da se izoluju kuće, i da se promeni ložište.\n„Državi se to apsolutno isplati, to je javni interes, to nije kršenje tržišnih principa. Mi možemo bukvalno da proglasimo vanredno stanje zbog zagađenja, koje mora da se preseče, jasan je Kalmar.\nNa drugom mestu, Kalmar pominje korišćenje kvalitetnijeg goriva, što bi se postiglo ili potpuno izbacivanje uglja, koji je, kaže, slabog kvaliteta, pun gline i zagađujućih materija, ili pak korišćenjem skupljeg, kamenog uglja koji traži vrlo efikasne peći, što ne vidi kao rešenje.\nS druge strane, drvo bi moralo da se seče godinu dana ranije, pa bi država morala da obezbedi operatere koji bi se bavili isključivo tovarenjem drva i njegovim sušenjem.\n– Saobraćaj, međutim, ima relativno neznatnu ulogu u zagađenju, a izbacivanje Euro tri i četiri motora i poskupljenje registracije možda bi rešilo zagađenje ali bi učinilo i ozbiljan socijalan udar na građane. Takođe, u gradu nije rešen gradski prevoz na takav način da bi mogao da preuzme sve te ljude, što bi dovelo do kolapsa, smatra Kalmar.\nPlan da se Obrenovačka termoelektrana Nikola Tesla, stara gotovo 50 godina, poveže sa Novim Beogradom, Kalmar smatra „strateškom igrankom vlade i Elektroprivrede Srbije, zbog kritika koje stižu iz javnosti i energetske zajednice“.\n– Povezivanje je relativno skup projekat, koji će praktično svi građani Srbije da subvencionišu kroz davanja za filtere, za odsumporavanje, rekonstrukciju termocentrale, objašnjava naš sagovornik i dodaje da bi time već ogromne emisije bile produžene za bar još nekoliko decenija. što je neprihvatljivo i u konfliktu je sa nacionalnim obavezama prema EU, prema čijim planovima bi termocentrale trebalo da se zatvore do 2040.\nDok vlada balansira sa sebi poznatim ciljevima i zdravljem građana koji su veoma ugroženi zagađenim vazduhom, u jeku pandemije korona virusa na još većem udaru će biti oni najosetljiviji.\n– Najsitnije čestice koje dolaze do najsitnijih delova pluća i u gradovima i oblastima gde je godinama zagađenje visoko, mogu dovesti do ozbiljnih plućnih oboljenja kao što su hronična opstruktivna bolest pluća, emfizem pluća, pogoršanje bronhijalne astme i karcinom. Pošto one dolaze do najsitnijih delova pluća, one ih ne samo oštećuju već i prolaze u krv gde idu dalje u srčani mišić, gde mogu dovesti do oboljenja srca i idu do mozga, pa se čak smatra da osim šloga mogu izazvati i neke tipove Alchajmerove bolesti. U skladu sa tim, pluća osoba koja su izložene aerozagađenju čine te osobe rizičnim grupama. Te osobe imaju veće šanse da obole u težim oblicima od kovida 19, koji mogu da dovedu do smrtnih ishoda. S druge strane, druga vrsta zagađenja vazduha, sumpor dioksid i azot oksid sa vodom čine jake kiseline, pa ako izađete napolje a ima dosta vlage, počnu da vam suze oči i curi nos, pa onda i kada nosite masku ona se navlaži i lošije štiti, ukoliko ste u prisustvu nekoga ko je pozitivan na kovid, objašnjava doktorka Tatjana Radosavljević, specijalista pulmologije.\nZa razliku od virusa kome treba kapljica da ga prenese, što zaustavlja maska, čestice iz vazduha lete same i od njih štite samo prave nano maske.\nGrađanima ostaje samo da pokušaju da se zaštite sami, tako što će da prate aerozagađenje i ne izlaze napolje, da ne vetre prostorije rano ujutru kada je najveća koncentracija štetnih čestica blizu tla, savetuje doktorka, i dodaje da sve više ljudi nabavlja prečišćivače vazduha za domove, ali je to tržište vrlo šaroliko i ono što je najbolje je obično i najskuplje, dok ima i mnogo mešetarenja.\nLoš vazduh kriv za smrt 3.600 ljudi godišnje\nPrema podacima koje je objavio RERI, uzrok 3.600 preranih smrti godišnje u Srbiji je čestično zagađenje vazduha, dok više od polovine tog broja predstavljaju prerano umrli stanovnici Beograda. Svetska zdravstvena organizacija je predvidela da će u narednih deset godina, ako se ovaj trend nastavi, Beograđani izgubiti ukupno 75.000 godina života. Tri najzagađenija merna mesta Novi Beograd, Stari grad i Mostar, a već je u prva četiri meseca 2020. identifikovano prekoračenje godišnjih graničnih vrednosti PM10 čestica, jednog od najvećih uzročnika zagađenja.\nkvalitet vazduha, vazduh, Zagađenje vazduhaBeograd\nTeletabisi nisu ništa bolje ni zaslužili,plaćaju najskuplji ruski gas,rade kod bratskih EU investitora za 250 evra plaćaju najskuplju administraciju i njihove kombinacije,elita nema šta da brine dok ima ovakvu marvu. Sa kurtom i murtom nestaćemo sa ovih prostora što i nismo prvi narod u istoriji. San svakog srbina je da zajaše drugog srbina.\nPotpuno prepusteni sami sebi!! U centru grada gde zivim ima veliki broj privatnih lozista, gust crni dim kulja cele zime, koji je verujem toksican, sto pokazuje i preciscivac vazduha koji imam u stanu. Verujem da loze plastiku, namestaj, sta god stignu…Astmaticar sam i imam velikih problema zbog ovoga. Poslali smo prijavu Inspekciji za zastitu zivotne sredine i odgovor koji smo dobili posle mesec dana je da ne mogu nista da urade, to nije u njihovoj nadleznosti i da potrazim pravdu na sudu. Nemam dalji komentar na ovo. Hvala na objavi komentara i sto pisete o ovom, mozda najvecem, problemu u ovoj zemlji.\nMa neee…glavni uzrok svih zagadjenja i bolesti kao posledica su NATO bonbe.\n02. decembra 2020. u 11.58\nŠto se neobjavljuje koliko ljudi umre od zagadjenog vazduha?


Srpska aplikacija na Google Play-u › Made-in-Germany.rs\nSrpska aplikacija na Google Play-u\nJelena Popović, Jovana Miljanović i Nikola Milošević su na ideju za aplikaciju „They“ došli za vreme odmora na Zlatiboru, kada su diskutovali o tome kako je mali broj aplikacija od pomoći korisnicima da održe dobre odnose sa bliskim okruženjem i kako je uz pomoć nekoliko klikova moguće poboljšati svaki odnos, javlja „B92“.\nKako objašnjava Jovana Miljanović, ono što podiže sve naše odnose sa drugima na viši nivo jeste moć da zapamtimo sitnice o bitnim ljudima, a to je ono čime treba da se ponosimo. U današnje vreme imamo stotine prjatelja na raznim mrežama, uglavnom poznanika, i naša prirodna moć da memorišemo sve sitnice i podatke o njima biva nadjačana kvantitetom, pa kvalitet trpi.\n– Aplikacija „They“ omogućava da napravite kolaž momenata koje delite sa dragim osobama, kao što su fotografije, tekst, emotikoni… Svaka osoba koju ubacite u ‘They’ ima mali profil gde možete da dodate njene, odnosno njegove društvene mreže, da automatski skinete broj telefona iz vašeg imenika, pa preko „Theya“ zovete, šaljete poruke ili mejlove – kaže Jovana Miljanović, i dalje objašnjava da ljudi koji nam znače imaju svoje preference kada je u pitanju piće, jelo, omiljen kafić ili pisac, a kada znamo sve te stvari onda namm je na primer, lako da iznenadimo devojku na dan zaljubljenih ili da prijatelju kupimo dres njegovog omiljenog kluba za rođendan.\n– Uzimamo u obzir sve komentare naših korisnika, koji nam u ovoj fazi najviše znače. Planiramo jos bolju integraciju sa društvenim mrežama, sinhronizaciju za serverima, bekape… Želimo da korisnicima omogućimo da dele momente jedni sa drugima, ili sa svojim malim grupama koje budu kreirali. Nešto poput „timelinea“ vašeg prijateljstva, romantične veze ili poslovne saradnje – kaže Miljanović.\nGoogle aplikacija pronalazi izgubljeni telefon\nSrpska javna preduzeća – monopolisti, a gubitaši\nSrpska literatura na Sajmu knjiga u Frankfurtu\nOd MiG na 28/01/2014 / AKTUELNO / Ostavite komentar\nKo je odgovoran za ilegalnu razmenu muzike preko interneta?\nOd aprila letovi za Štutgart svakog dana


source.ba | Kurti poručio Srbiji: Neka se pomire s realnošću da je Kosovo nezavisna država\nPredsjednik Pokreta Samoopredjeljenje Aljbin Kurti i kandidat za premijera Kosova izjavio je da je za potpunu stabilizaciju regiona neophodno da se Srbija "pomiri s realnošću da je Kosovo nezavisna država", prenio je RTK2.\n- Normalizacija odnosa između Kosova i Srbije prolazi kroz normalizaciju Srbije kao takve. Na Kosovu je napravljen pokušaj genocida, na proljeće 1999. godine s Kosova je deportirano 860.000 Albanaca i više od milion iz njihovih kuća, imamo 20.000 djevojaka i žena koje su silovane, i sve one su žive - rekao je Kurti.\nKurti je naveo da zemlje u regionu moraju da sarađuju s jedinim ciljem punopravnog članstva u EU.\n- Regionalne inicijative su svakako potrebne, ali apsolutno ne mogu da zamijene evropsku integraciju. Ne možemo da kažemo da se ne integriramo u EU i radimo nešto jedni s drugima ovdje - rekao je Kurti.\nOn smatra da je odgovorno da se ide na vanredne izbore u Sjevernoj Makedoniji, ali da sada s pozicije budućeg premijera Kosova ne zna hoće li otvoreno podržati bilo koji albanski politički subjekt tokom kampanje.\n- Ne mogu danas da kažem da ćemo podržati ovu ili onu partiju - rekao je Kurti i dodao da očekuje da će posjetiti Sjevernu Makedoniju i da ima bliskije odnose s Albanijom.\nKurti je rekao da su se s DSK složili da će nova vlada imati 12 ministarstava i da očekuje da zvanično preuzme mjesto premijera u novembru.


Barikada – World Of Music – Jazz Fest Sarajevo – 20 godina i BiH muzičari na Jazz Festu\nDragutin Matosevic 09.February 2017 16:46 Comments Off on Jazz Fest Sarajevo – 20 godina i BiH muzičari na Jazz Festu\nTekst je originalno na linku:\nJazz Fest je 1999. godine objavio Bosnian Jazz Document, prvi bh. jazz CD, koji je dokumentirao predratni, ratni i post-ratni period jazza u Bosni i Hercegovini i predstavio muzičare poput Sinana Alimanovića, u to vrijeme jednog od najznačajnijih muzičara na bh. sceni koji je predstavljen sa 4 od ukupno 7 kompozicija na izdanju, potom Bojana Zulfikarpašića, ansamble Yazzya (sa Darkom Poljakom, Edinom Bosnićem, Mirkom Manojlovom i Sašom Miličevićem uz gostujućeg muzičara Džemala Cakića), Josip Jurić Quartet (sa Igorom Karačom, Enesom Seferovićem i Jasminom Zoranićem).\nGodine 2001. Jazz Fest je pokrenuo projekat Jazz Fest Clubbing koji je tokom tri godine u klubu Jež rezultirao sa više od 250 nastupa uglavnom domaćih, ali i regionalnih muzičara.\nP.S. – Jazz Fest Sarajevo prestaje sa radom u novembru 2018. nakon 22. festivala\nTagovi » Edin Zubčević, Jazz Fest Sarajevo


Quad-core serveri i desktop procesori kompanije Intel na tržištu će se pojaviti ove umesto sledeće godine, kako je ranije najavljivano iz ove kompanije, izjavio je izvršni direktor Paul Otellini. On je pored toga izjavio da je šifrovani naziv Intel-ovog quad-core Xeon server procesora Clovertown a desktop procesora Kentsfield\nKompanija Intel planira novo sniženje cena za kompletnu liniju Celeron D procesora krajem meseca septembra ove godine. U najskorije vreme cene većine Celeron D serije procesora (od 356-331) će biti manje za 8.5–16.9%, dok će kompletna linija Celeron D procesora (od 360 – 331) biti umanjena za 8.5 -14.5%. Od kompanije Intel se očekuje da u drugom kvartalu predstavi svoju novu mikroarhitekturu procesora pod nazivom Intel Core\nPoslovanje na uobicajen nacin za Seagate i Maxtor partnere\nU skladu sa nedavno izvrsenom akvizicijom, udruzena kompanija potvrdjuje da ce nastaviti sa ponudom Maxtor proizvoda kako u kanalu tako i maloprodajnom sektoru: takodje, obezbedice potpun servis i podrsku za Maxtor proizvode kao i njihovu dugorocnu garanciju . Ocekuje se da ce udruzena kompanija biti dobro pozicionirana i u mogucnosti da ubrza isporuku raznovrsnog seta mocnih i pristupacnih resenja rastucoj bazi korisnika proizvoda za smestaj podataka\nNovosti iz Canyon-a\nKompanija Canyon konstantno radi na unapredjenju svojih proizvoda i lansiranju novih koji predstavljaju svojevrsnu ekskluzivu na trzistu. Tako usled povecanje traznje za Bluetooth uredjajima Canyon uvodi CN-BTH3 uredjaj koji je kompatabilan sa vecinom mobilnih telefona. U okviru Platinum serije uveden je VoIP set, a GPS uredjaj je namenjen onima koji se aktivno bave sportom.\nNajavljen kraj Penitum D procesora\nDok Intel fromalno najavljuje svoje Conroe procesore za 23-ći jul, takođe se priprema i za datum koji će označiti kraj njihove Pentium D familije. Intel je takođe svojim OEM parnerima naglasio da smanjenja cena Conroe-a neće biti do novembra.\nIntel preuzima vodstvo u prodaji\nIntel je na američkom desktop tržištu prvi put imao veću prodaju od AMD-a od decembra 2005-te. Intelov udeo na tržištu notebook i desktop računara 51.2%. Intel je zabeležio najveći porast na polju laptop čipova koji sada iznosi 66% nasuprot 55% u aprilu.Analize sugerišu da Intel za ovaj porast treba da zahvali uspešnoj marketinškoj kampanji i smanjenju cena Toshiba-e čija prodaja notebook-a u ovom periodu iznosi gotovo 50% ukupne prodaje\nKingmax multi funkcionalna SD kartica\nKingmax-ova višefunkcionalna microSD kartica se sastoji od tri dela: microSD, SD adaptera i MS Pro Duo Adaptera. Kada se upari sa SD adapterom, ona je potpuno kompatibilna sa svim digitalnim proizvodima koji koriste SD kartice. Kada se pak upari sa MS Pro Duo adapterom koristi se za sve proizvode koji podržavaju SonyMemory Pro Duo.\nHitachi kombinuje NAND flash i DRAM memorije\nHitachi kombinuje NAND flash i DRAM memoriju da proizvede bržu zamenu za optomehaničke hard drive-ove. Postojeći NAND uređaji za skladištenje imaju samo pristupnu brzinu od 33Mb/s, ali će ubrzanje biti postignuto trostrukim faktorom. Drive-ovi će raditi tako što će skladištiti podatke na DRAM i zatim na NAND flash korišćenjem dizajna koji koristi manje blokove podataka.\nIntel se predomislio i umesto da održi planirano avgustovsko lansiranje Merom procesora odlučio je da čekanju nema mesta, tako da će se prvi Merom procesori pojaviti već 23. jula. U pitanju su procesori za notebook računare, bazirani na istoj tehnologiji kao i Intelovi Core 2 Duo procesori koji su Intelu doneli potpunu supremaciju na desktop tržištu kada su perfomanse u pitanju\nIntel Yonah procesor\nIntel je nedavno predstavio U2500 Core Duo Yonah procesor, koji je trebalo da donese novi nivo performansi u ULV segmentu (ultra low voltage). Pokušaj je okarakterisan kao veliki uspeh, pa je kompanija rešila da ponudi još jedan model, koji poseduje još nižu disipaciju. U pitanju je U2400, 65-nanometarski Yonah procesor koji radi na 1.06 GHz, ima 533 MHz BUS i 2 MB deljene L2 keš memorije.\nNec radi na pravljenju organskog diska od 50TB\nProfessor Venkatesan Renugopalakrishnan i njegov istraživački tim zajedno sa japanskim elektronskim gigantom NEC rade na razvoju medija koji može na prostor veličine DVD-a uskladištiti 50TB podataka. Tim očekuje da bi na tržištu njihov USB disk mogao da se pojavi za 12 meseci, a DVD proizvod 6 do 12 meseci nakon toga. Sa partnerom kao što je NEC ovo je moguće izvesti pod pretpostavkom da se svi tehnički izazovi uspešno reše.\nNovo iz Hitachi-ja\nKompanija Hitachi je predstavila novu vrstu virtual tape rešenja za skladištenje namenjeno većim preduzećima. Hitachi Virtual Tape Library je bazirana na Israeli R&D iz Diligent Technologies, koje takođe obezbeđuju IBM sa virtual tape softverom.\nSeagate Maxtor Share Storage II\nSeagate je svoju liniju proizvoda proširio Maxtor Share Storage-om II kapaciteta 1TB. Kao i drugi proizvodi iste vrste, SS II vam dozvoljava da povežete do 20 Mac ili Windows PC-ja da šalju ili primaju podatke sa dva 7200 Rpm hard drive-a kapaciteta 500 GB, koji takođe mogu biti konfigurisani preko RAID-a.\nASBIS DISTRIBUIRA KONICA MINOLTA ŠTAMPAČE\nKompanija ASBIS YU prosirila je asortiman svojih proizvoda ponudom laserskih stampaca kompanije Konica Minolta. Konica Minolta drugi svetski proizvodjac konstrukcijskih delova za laserske stampace: lasera, mehanickih i transportnih elemenata, fiksirnih jedinica ... Mnogi modeli najpoznatijih svetskih proizvodjaca, svoj kvalitet zahvaljuju upravo Konica Minolti.\nIntel počinje isporuku Xeon 3000 familije\nIntel će u avgustu početi da isporučuje procesore Xeon 3000 familije za single CPU servere i radne stanice. Čipovi će formirati deo kompanijine “Kaylo” platforme. U trećem kvartalu ove godine biće debi Conroe CPU-ova za uniprocesorske servere koji rade na Mukilteo čipsetu\nSeagate isporucuje Maxtor\nSeagate Technology je predstavila način za korisnike i vlasnike malih firmi da brzo pronađu, dele, organizuju, pogledaju i uživaju u svom digitalnom sadržaju i fajlovima. Novi Maxtor Fusion TM personalni media uređaj iz Seagate-a obezbeđuje jedno sigurno centralno mesto u vašoj mreži koje čuva veliku količinu digitalnih fotografija, video i muzičkih fajlova i dokumenata.


Diplomirao je na Vojnoj akademiji, magistrirao u Centru visokih vojnih škola u Beogradu, u oblasti menadžmenta u odbrani i bezbednosti, a doktorirao na Vojnoj akademiji u Beogradu, u oblasti upravljanja i modelovanja sistema bezbednosti državnih granica, gde je dugi niz godina radio kao nastavnik na operativnom i strategijskom nivou školovanja.\nNa istoj akademiji biran je za docenta, a na Institutu za strategijska istraživanja ministarstva Odbrane za višeg naučnog saradnika. Bio je načelnik Nastavnog centra za obuku i usavršavanje kadrova za potrebe Ministarstva odbrane.Redovni je član Udruženja projektnih menadžera Srbije — YUPMA.\nU dosadašnjem radu je rukovodio ili učestvovao u realizaciji više naučno-istraživačkih projekata. Učestvovao je u radnim timovima Vlade Republike Srbije u izradi Strategije odbrane i Strategije nacionalne bezbednosti, a i rukovodio je i učestvovao u realizaciji projekta Koordinacionog tela Vlade Republike Srbije. Duži niz godina bio je redovni član Koordinacionog tela Vlade Republike Srbije, gde je bio rukovodilac grupe za projekte i bezbednost. Autor je više naučnih radova objavljenih u domaćim časopisima i konferencijama sa međunarodnim učešćem, kao i nekoliko knjiga.


Novembarska akcija u NoBil-u!\nU tvornici savršenih snova iz Nove Bile, pored brojnih noviteta za najkvalitetniji san svakog mjeseca imate priliku iskoristit odlične popuste u njihovim trgovinama širom Bosne i Hercegovine!\nNa popustu možete kupiti, pored najpopularnijih madraca, i najdivnije posteljine!\nPosjetite vama najbližu NoBil trgovinu, a mi podsjećamo da je akcija u poslovnici u Tuzli 14. 15. i 16. novembra (tgovina se nalazi kod velike pijace) , dok je akcija u poslovnici u Zenci 28. 29. 9 30 novebra (trgovina se nalazi u ulici Aska Borića 11, preko puta crkve).\nPodsjetimo, u povodu proslave 30 godina tvornice madraca Nobil ova kompanija organizirala j brojne akcije kako u svojim poslovnicama u vidu popusta, tako i brojne humanitarne akcije kojima su obradovali brojne pojedince, institucije i udruge svojim poklonima.


Danas ističu mjere izolacije za 465 osoba u Federaciji BiH – Radio Feral\nDanas ističu mjere izolacije za 465 osoba u Federaciji BiH\n07/05/2020 07/05/2020 Mirza Musanovic\t0 Comments\nSamo tokom jučerašnjeg dana izdato je 611 rješenja o stavljanju pod zdravstveni nadzor odnosno ograničenju kretanja van mjesta boravka, i to 394 rješenja o izolaciji, te 183 rješenja za vozače, 12 rješenja za pogranične i 22 za prekogranične radnike.\n“Danas ističu mjere iz 465 rješenja o izolaciji koja su izdali federalni sanitarni inspektori, a do jučer je za ukupno 26.576 osoba istekao period obavezne izolacije u trajanju od 14 dana”, saopćeno je iz Federalne uprave za inspekcijske poslove.\nTakođer, apeluju na sve subjekte kojima je omogućen rad da se pridržavaju svih higijenskih i zdravstvenih preporuka Federalnog ministarstva zdravstva i Zavoda za javno zdravstvo FBiH.\nZato će federalne i kantonalne inspekcije u zajedničkim aktivnostima biti uključene u pojačanu kontrolu poštivanja datih preporuka, a sve u cilju suzbijanja širenja koronavirusa i zaštite zdravlja stanovništva.\n← Udruženje “Zemlja djece u BiH” započelo podjelu 77 tablet-računara za socijalno ugroženu djecu sa prostora TK\nI danas sunčano vrijeme →\nU BiH stiglo još 17.550 doza Pfizera putem evropskog mehanizma\n21/11/2019 21/11/2019 Mirsad Zulic\t0\nPrva grupa hadžija nije odletjela za Džedu zbog problema s avionom, let odgođen za sutra\n08/08/2018 Mirsad Zulic\t0


Majkić: Ujić se krije od odgovornosti iza MUP-a Srpske\n10/10/2018 | 15:24 | Izvor: SRNA\nNadležna lica iz Ministarstva bezbjednosti u Savjetu ministara i njegovih upravnih organizacija po ko zna koji put pokušavaju da se sakriju od vlastite odgovornosti i da problem u vezi sa ilegalnim migrantima prebace na Republiku Srpsku, izjavila je danas član Zajedničke komisije za odbranu i bezbjednost Parlamentarne skupštine BiH Dušanka Majkić.\nKomentarišući izjavu direktora Službe za poslove sa strancima BiH Slobodana Ujića da Ministarstvu unutrašnjih poslova Republike Srpske treba postaviti pitanje ko je zadužen da prati kretanje migranata koji slobodno, u grupama, prelaze preko teritorije Srpske, Majkićeva je za Srnu rekla da to zvuči potpuno nerazumno i neprihvatljivo.\n- On pokušava da odgovornost za ilegalne migracije prebaci na MUP Srpske. Potpuno je nerazumno prebacivati ovaj problem na MUP Republike Srpske - rekla je Majkićeva.\nOna je podsjetila da je Vlada Srpske formirala Koordinaciono tijelo za praćenje kretanja ilegalnih migranata s ciljem nadgledanja njihovog ulaska i brzog prolaska kroz Republiku Srpsku, uzimajući u obzir potpuno humano postupanje s njima.\n- Ipak, problem ilegalnih migracija je u nadležnosti institucija BiH, odnosno Granične policije i Službe za poslove sa strancima. To što je Republika Srpska stavila na raspolaganje dio svojih policijskih snaga da pomogne institucijama BiH nikako ne znači da se odgovornost za ilegalne migracije adresira na Srpsku - dodala je Majkićeva.\nMajkićeva je napomenula da to govori o njihovom potpunom nesnalaženju u rješavanju migrantske krize koja se nastavlja, što potvrđuje podatak o više od 3.400 ilegalnih migranata koje je do sada pronašla policija na teritoriji Republike Srpske.\nNa Palama su juče primijećene grupe migranata koje slobodno šetaju gradom, a Srna nezvanično saznaje da su se prijavili Terenskoj kancelariji Službe za poslove sa stranicima, odakle su, nakon evidentiranja, pušteni bez prijavljivanja policiji.


POČELA REALIZACIJA PROJEKTA FORMIRANJA VISOČKE UČENIČKE ZADRUGE | Visoko\nVođeni idejom da škola ne treba biti isključivo i samo obrazovna institucija, nego da može biti drugi dom, mjesto gdje će svako dati svoj doprinos i gdje će svaki provedeni trenutak biti lijepo iskustvo, učenici, profesori i rukovodstvo MSŠ „Hazim Šabanović“ Visoko krenuli su u realizaciju projekta koji bi trebao doprinijeti kvalitetnijem školovanju mladih Visočana. Konkretno, u pitanju je projekat formiranja visočke učeničke zadruge.\nS tim u vezi, kao jedan od prvih koraka u ovom projektu, realizovana je posjeta grupe učenika MSŠ “Hazim Šabanović” Visoko, predvođenih profesorima i direktoricom, gradu sa jako razvijenim poduzetništvom – Tešnju, u kojem postoji jedna ovakva zadruga.\nUčenici i uposlenici JU „Mješovita srednja škola Tešanj“ potrudili su se predstaviti svoj rad i pokazati ostvarene rezultate, te tako pomoći visočkoj mješovitoj srednjoj školi na putu ka stvaranju učeničke zadruge, kakva u Tešnju egzistira već 10 godina.\nInače, učenička zadruga predstavlja funkcionalno i korisno tijelo formirano unutar jedne školske zajednice gdje se postojeći i potencijalni resursi maksimalno iskorištavaju.\nPrimjera radi, učenici koji pohađaju pomenutu školu u Tešnju, zahvaljujući ovakvim idejama, kvalitetno održavaju časove praktične nastave, ali i obezbjeđuju određena sredstva kojima kasnije sami raspolažu.\nKabinet za informatiku, sve vrste radionica za elektroniku i mehaniku, posebno opremljena prostorija za tekstilne škole, vlastita kuhinja gdje učenici pripremaju sendviče, te čak dva staklenika i dva plastenika za praktičnu nastavu poljoprivredne srednje škole – samo su dijelovi ove dobro organizovane škole.\nKroz svaku djelatnost zasebno, učenici dolaze do novog znanja i iskustva, daju i svoj doprinos školi, te ujedno stiču i razvijaju poduzetnički duh. Prethodna godina je bila posebno uspješna jer, kako kažu, sadnice cvijeća proizvedene u vlastitim staklenicima preuzela je Općina i uredila javne površine!\nGosti iz Visokog su prije posjete tešanjskoj školi imali priliku posjetiti preduzeće „BIO-ŠAMP“ u Šijama (Tešanj) koje se bavi proizvodnjom gljiva, te se upoznali sa činjenicom da učenici u Tešnju proizvedu i određenu količinu gljiva, što je bila dodatna motivacija za učenike MSŠ „Hazim Šabanović“.\nNakon što je ideja o osnivanju zadruge detaljnije proučena, te nakon posjete školi koja već ima istu, naši visočki srednjoškolci svakodnevno dolaze do novih ideja, i s velikim entuzijazmom i nestrpljenjem čekaju da se ova ideja potpuno podrži, te naiđe na pozitivne reakcije javnosti i poduzetnika koji mogu dosta doprinijeti realizaciji formiranja učeničke zadruge.


Ministar Burnić u posjeti općinama Sanski Most i Bosanska Krupa (FOTO)\nNaslovnica Bosanska Krupa Ministar Burnić u posjeti općinama Sanski Most i Bosanska Krupa (FOTO)\nNa poziv predstavnika općine Sanski Most i općine Bosanska Krupa, dana 19. i 20.9.2018. godine, ministar Ministarstva za građenje, prostorno uređenje i zaštitu okoliša Unsko-sanskog kantona mr.Jasmin Burnić, posjetio je ove dvije lokalne zajdnice.\nSvrha posjeta navedenim lokalnim zajednicama bila je upoznavanje ministra Burnića sa projekatima iz oblasti zaštite okoliša i energetske efikasnost koji su su/financirani iz namjenskih sredstava ovog Ministarstva. U Sanskom Mostu prvo je upriličena posjeta Osnovnoj školi u Fajtovcima kojoj je Ministarstvo dodijelilo namjenska sredstva u iznosu od 15.000 KM za projekat Poboljšanja energetske efikasnosti zamjenom dotrajalog krova.\nPrethodni članakFIFA objavila novi poredak reprezentacija, BiH napredovala za pet mjesta, prvi put u historiji FIFA rang liste na liderskoj poziciji dvije reprezentacije!\nSljedeći članakStotine slučajeva zloupotrebe za glasanje putem pošte: Građani CIK-u “otvorili oči”


"Srbi ranjeni u pucnjavi u Zubinom potoku stabilno, STRAHUJE SE DA IMA JOŠ POVREĐENIH"\n28.05.2019. 13:37 > 13:55\nDvojica Srba, ranjenih jutros u Zubinom potoku u pucnjavi pripadnika kosovske policije, Boban Janićijević (1976) i Radenko Milovanović (1979), koji su primljeni u KCB Kosovska Mitrovica, stabilno su i van životne opasnosti.\nJanićijević je primljen sa otvorenim povredama leve potkolenice, a Milovanović sa zatvorenim povredama desne potkolenice, rekao je Tanjugu zamenik direktora KCB Kosovska Mitrovica dr Zlatan Elek.\nOba pacijenta su, kako je dodao, u stabilnom stanju, i u toku su dijagnostički procesi.\nImamo informacije iz Doma zdravlja Zubin potok da ima dosta građana koji su doživeli lakše telesne povrede i podatke da je načinjena velika materijalna šteta na kućama i objektima u opštini Zubin potok i na vozilima koja su bila uredno parkirana pored puta, rekao je Elek.\nElek kaže da još uvek nemaju informacije o tačnom broju povređenih prilikom akcije specijalnih jedinica ROSU.\nU više navrata smo pokušali da uspostavimo veze sa opštinom Zubin potok, ali te veze su bile ometane. Ovi pacijenti su povređeni dva-tri sata pre nego što su doveženi u KCB, jer je postojala opstrukcija od strane specijalnih jedinica ROSU da se oni prevezu do Kliničko-bolničkog centra pa su morali da budu zbrinuti u Domu zdravlja Zubin potok, jer je taj pravac bio zatvoren čak i za transport pacijenata, objasnio je Elek.\n(UŽIVO) UPAD ROSU NA SEVER KOSOVA U toku POVLAČENJE SPECIJALACA. U nasilnoj akciji ranjeno dvoje Srba, desetine uhapšeno, odjekivali i pucnji\nPRVI SNIMCI SA SEVERA KOSOVA Sirene zavijale sat vremena, evo kako su izgledale srpske opštine tokom upada ROSU\nElek očekuje još pacijenata i naglašava da su svi lekari spremni.\nImamo dovoljno materijala za zbrinjavanje naših pacijenata i eventualno povređenih koji bi trebalo da stignu u Kliničko-bolnički centar, rekao je Elek i dodao da su dobili informaciju i da je bivši pripadnik srpske policije preminuo u Leposaviću od posledica srčanog udara kada je čuo za događaje.\nInformacije koje pristužu iz Zubinog potoka govore da je sedam lica, slučajnih prolaznika, pretučeno i prevedeno i da je načinjena ogromna materijalna šteta. Poslednja informacija je da su se jedince ROSU povukle iz Zubinog potoka.\nNEMA "REPUBLIKE SRBIJE" Haradinaj: Policija uklonila tablu u Zubinom Potoku


Na putu Svilajnac-Despotovac oko 19 časova došlo je do teške saobraćajne nezgode- 4 osobe poginule a 2 su povređene!!!\nNa putu Svilajnac-Despotovac danas oko 19 časova došlo je do saobraćajne nezgode u kojoj su učestvovala dva teretna motorna vozila i jedno putničko.\nU ovoj saobraćajnoj nesreći poginule su četiri osobe, a dve osobe su povređene.\nUviđaj je u toku, a na licu mesta su pripadnici saobraćajne policije i vatrogasci.\nSaobraćaj je u potpunosti obustavljen u oba smera.


EXPRES VESTI - Bojnik: Protest zbog odluke OIK da odbije tri liste\nMenu\tNASLOVNA VESTI\tAKTUELNO POLITIKA HRONIKA DRUŠTVO EKONOMIJA INFO\tVREME KURS NA DANAŠNJI DAN KALENDAR IZ MOG UGLA MARKETING SRBIJA\tBEOGRAD NOVI SAD NIŠAVSKI TOPLIČKI JABLANIČKI PČINJSKI PIROTSKI PODUNAVSKI TIMOČKI SVET SPORT\tLiveScore MAGAZIN\tHOROSKOP KULINARSTVO ZANIMLJIVOSTI LIFE STYLE LJUBAV I SEX MODA ZDRAVLJE I LEPOTA PUTOVANJA AUTO - MOTO DŽET SET\tSTARS MUZIKA FILM DEVOJKA DANA HOT 18+ SCI-TECH ISPOVESTI VIDEO FOTO JABLANIČKI\nBojnik: Protest zbog odluke OIK da odbije tri liste\tAutor: expres 09 | 04 | 2016\tBOJNIK - Pedesetak građana provelo je celu noć u skupštinskoj sali opštine Bojnik protestvujući tako zbog odluke Opštinske izborne komisija u tom mestu da ne prihvati tri izborne liste, dve grupe građana i jednu Demokratska stranka (DS).\nOpštinska izborna komisija najpre nije htela da usvoji Grupe građana "Miomir Ljubić-Bojnik pobeđuje" zbog reči "pobeđuje u nazivu", rekao je za FoNet drugi na toj listi Aca Jovanović.\n"Mi smo izmenili naziv liste ali je sada, kažu, problem to što se među odborničkim kandidatima na njoj nalazi osoba koja kao civilno lice radi u policiji i zbog toga ne žele da prihvate listu. Postavljamo pitanje da smo u Beogradu predali izbornu listu da li bi se tamo istraživalo ko je ko i gde radi od kandidata na izbornim listama", rekao je Jovanović.\nPo njegovim rečima, Ustavom Srbije zagarantovano je pravo svakog punoletnog građanina da bira i da bude biran, a na ovaj način prekršen je Ustav.\nOn je dodao da je deo izborne komisije, koja broji desetak članova, glasao protiv ove izborne liste i da ona nije prihvaćena.\n"Predložili su da tog kandidata brišemo sa izborne liste ali mi to ne prihvatamo jer smatramo da Opštinka izborna komisjia ovako krši njegovo pravo da bude biran", objašnjava Jovanović.\nOn optužuje sadašnjeg poverenika i nosioca liste SNS u Bojniku Nebojšu Nenadovića, inače bivšeg predsednika opštine Bojnik ispred DS , da stoji iza ovakvih odluka komisije.\n"To je strah od naše liste jer oni znaju koliki uticaj i poštovanje svaki od kandidata na našoj listi ima u opštini Bojnki", kaže i dodaje da je to jedina lista koja može da se suprotstavi vlasti naprednjaka u toj opštini.\nJovanović podseća da je Nenadović, zbog sumnji da je zloupotrebio novac namenjen socijali u prošloj predizbornoj kampanji, kao kadar DS, i kupovao glasove birača, bio uhapšen i bio u pritvoru.\nOn kaže da je strah od političke konkurencije razlog za odbijanje i listi Grupe građana Nebojša Radonjić i DS kod kojih je kao razlog naveden naziv liste "Mladi pobeđuju".\nGrupe građana Miomir Ljubić najavljuje da će se žaliti Upravom sudu na ovu odluku Opštinske izborne komisije ali i radikalizaciju prostesta i blokadu ulice ispred opštine ukoliko ne dobiju mogućnost da učestvuju na lokalnim izborima.\n« Tri medalje za vlasotinačke mlade boksere\tNovi sportski teren u okviru dvorišta OŠ „Dositej Obradović“ »


Gužve na Ibarskoj magistrali zbog Guče – SveVesti.net\nGužve na Ibarskoj magistrali zbog Guče\nKako je saopštila Uprava granične policije, vozila na putničkim terminalima graničnih prelaza u zemlji kod Preševa na ulaz u zemlju čekaju 50 minuta, a na izlaz iz zemlje kod Gradine čekaju 60 minuta, a kod Špiljana i Horgoša 30 minuta.\nNa teretnim terminalima često dolazi do formiranja dužih kolona vozila na ulazu i na izlazu iz Mađarske i Hrvatske, i tada zadržavanja mogu biti višesatna i duža u odnosu na zadržavanje koje vozače očekuje na graničnim prelazima u Srbiji.\nOd Ljiga do Preljine saobraćaj se 10 dana vraća na Ibarsku\nJP “Putevi Srbije” saopštilo je da će od danas do 18. avgusta biti zatvorena deonica auto-puta Ljig-Preljina, da bi se taj put spojio s novoizgrađenom deonicom do Obrenovca, pa će u tom periodu celokupan saobraćaj biti preusmeren na Ibarsku magistralu.\nU saopštenju se kaže da će se od danas u sedam časova ujutru, do 18. avgusta “saobraćaj odvijati po izmenjenom režimu na delu državnog puta IA reda broj 2 i IB reda broj 22 (ukrštanje državnog puta IB reda broj 22 sa državnim putem IA reda broj 2 u mestu Dići, deonica Dići – početak izgrađenog auto-puta do Preljine – kraj izgrađenog dela auto-puta)”.\nU tom periodu, navodi se, “obustavlja se saobraćaj na delu državnog puta IA reda broj 2, na deonici: ukrštanje sa državnim putem IB reda broj 22 u mestu Dići, do dela državnog puta IA reda broj 2 u mestu Preljina (kraj izgrađene deonice auto-puta)”.\nCelokupan saobraćaj biće preusmeren na državni put IB reda broj 22 – Ibarska magistrala.\nNa pomenutim deonicama biće postavljena adekvatna saobraćajna signalizacija, saopštilo je JP “Putevi Srbije”, koje apeluje na učesnike u saobraćaju da poštuju postavljenu saobraćajnu signalizaciju i ograničenja brzine, kao i da prilagode brzinu kretanja uslovima na putu.\nPrevious Koliko Novosađani poštuju saobraćajne propise?\nNext “Licidersko srce” će okupiti peko hiljadu dece iz 10 zemalja


Bisenija Matić i Miloš Soćanin 15. oktobra u Gvarneriusu\nTanjug 12. oktobra 2021. 09:37\nBEOGRAD – Studenti Fakulteta muzičke umetnosti Bisenija Matić i Miloš Soćanin nastupiće 15. oktobra u Centru lepih umetnosti Jovana Kolundžije „Gvarnerius“ u okviru 10. sezone ciklusa koncerata „FMU i „Gvarnerius“ nagrađuju“, saopšteno je danas iz ove institucije.\nPrema rečima organizatora, na programu koncerta naći će se najlepša dela za gitaru Fernanda Sora, Maura Đulijanija, Maria Kastelnuovoa-Tedeska, Fransiska Tarege, Lenoksa Berklija, Baha i Vinjasa.\nBisenija Matić ucestvovala je na mnogim koncertima, kao solista i kao član kamernih sastava, i to u najznačajnijim salama u Beogradu, poput Kolarčeve zadužbine, Skupštine grada Beograda, „Gvarneriusu“, Muzeju Narodnog pozorišta, i drugim.\nMiloš Soćanin je student četvrte godine Fakulteta muzičkih umetnosti i do sada je osvojio nagrade na Republičkom takmičenju, na Festivalima muzičkih i baletskih škola, na Vojvođanskom festivalu gitare, na Internacionalnom festivalu gitare u Leskovcu, i druge.\nUlaz na koncert je slobodan, uz obavezne rezervacije zbog ograničenog broja mesta.


Toyota Rav4, najnovije vesti - Naslovi.net\nPrva zvanična fotografija električnog SUV-a iz Tojote\nPrvi od šest modela na struju koje sprema Tojota biće veličine poznatog RAV4. Električni automobil će biti baziran na novoj platformi koju je japanski gigant razvio sa Subaruom. Prvi električni SUV iz Tojote biće prikazan 19. aprila na sajmu… »\nElektrični Toyota SUV na sajmu u Šangaju\nToyota je saopštila da će 19. aprila na sajmu u Šangaju izložiti potpuno električni SUV napravljen na e-TNGA platformi. Japanci su ovaj električni SUV potvrdili još krajem prošle godine kada je najavljen pod kodnom oznakom BZ (Beyond Zero). Treba… »\nElektrična Toyota SUV na sajmu u Šangaju\nToyota je saopštila da će sledećeg meseca na sajmu automobila u Šangaju izložiti potpuno električni SUV napravljen na e-TNGA platformi. Japanci su ovaj električni SUV potvrdili još krajem prošle godine kada je najavljen pod kodnom oznakom BZ… »\nN1 Info 11.02.2021\nU saradnji sa portalom "Lako do kola", predstavljamo vam njihov izbor najnovijih oglasa polovnih automobila. Peugeot 207 Trendy Proizvedeno: 2010 Kilometraža: 110.000 km Kubikaža: 1397 ccm³ Lokacija: Vršac… »\nAuto blog 26.01.2021\nU nastavku PR saopštenje Toyotin najveći hibridni SUV, Highlander, po prvi put će krenuti u prodaju u Evropi. Dostupan isključivo s potpuno hibridnim pogonskim sklopom, Highlander zajedno s modelima RAV4, C-HR i Yaris Cross, najnoviji je dodatak… »\nToyotin veliki SUV zauzeće poziciju iznad modela RAV4 u gami ovog proizvođača. Highlander će se zvanično po prvi put prodavati na tržištu Zapadne Evrope, a ovaj SUV sa 7 sedišta dostupan je isključivo u hibridnoj varijanti. Pogonski sistem čine… »\nDomino magazin 05.01.2021\nNajprodavaniji automobili na svetu se nalaze na listi koju je napravio portal Carinsurance. Škoda Octavia je najprodavanija na Balkanu i to u Srbiji, Hrvatskoj i Bosni, piše portal. U Evropi se najbolje prodavao Renault Clio, a odmah iza bio je VW Golf… »\nŠkoda Octavia najprodavanija u Hrvatskoj, Srbiji i BiH, evo koji automobil je najprodavaniji na svetu\nAuto blog 03.01.2021\nVolkswagen Golf i Renault Clio su najprodavaniji automobili u Evropi. Međutim, da li ste se ikad zapitali koje su najprodavanije marke i modeli i u kojim zemljama te koji automobil je najprodavaniji na svetu? Evo i odgovora... Kako piše Jutarnji.hr… »\nTotal car 19.12.2020\nUnapređeni SUV kao derivat GM-ove tehnologije s „anfasom“ u stilu Toyote RAV4, „procurio“ je na ruskim društvenim mrežama. Fotografije pretproizvodnog modela Lade Nive za 2021. jasno pokazuju da je inspiracija, što se dizajna tiče, pronađena… »\nN1 Info 17.12.2020\nU saradnji sa portalom "Lako do kola" predstavljamo vam njihov izbor najnovijih oglasa polovnih automobila. Toyota RAV4 Proizvedeno: 2005. Kilometraža: 210.000 km Kubikaža: 1995 ccm³ Lokacija: Šabac Cena: 5.200 evra …………… Peugeot 3008… »


Analiza pokazala da je više od polovine medijskih objava o Povorci ponosa bilo pozitivno – Analiziraj.ba\nUdruženje „Nova ideja RS 2030“ predstavilo je danas rezultate analize medijskog sadržaja nastalog nakon medijskog monitoringa u periodu prije, tokom i nakon održavanja „Povorke ponosa“ održane u Sarajevu 8. septembra.\nPrema monitoringu, zabilježena je 631 pozitivno vrednovana objava, odnosno 56 posto, negativnih je bilo 287 objava ili 25 posto te neutralnih 209 objava ili 19 posto.\nAnalizom je obuhvaćeno 1.127 objava koje je od 12. augusta do 22. septembra prikupila Agencija za praćenje medija “Parametar”, a analizirane u objave u sedam dnevnih listova, četiri nedjeljnika, 14 televizijskih stanica (centralne informativne emisije i sadržaji na internet stranicama) i 30 internet portala u Bosni i Hercegovini.\nGovoreći o značaju ove i sličnih radionica, vanredna profesorica na Odsjeku žurnalistike/komunikologije Fakulteta političkih nauka Univerziteta u Sarajevu Belma Buljubašić kazala je da je njihov značaj u tome da se skrene pažnja na prava LGBTIQ populacije.\n– Bitno je da se pokušava raditi na osvještavanju građana, s obzirom da znamo da smo jako patrijarhalno društvo i da su ove teme još uvijek kod nas tabu – rekla je Buljubašić.\nSmatra da se ipak mogu primijetiti i pozitivne pojave što je pokazala i povorka ponosa “Ima izać“ održana u Sarajevu, a ocijenila je i da je značajan broj medija korektno obavio svoj posao.\nIako su mediji o prvoj najviše pozitivno izvještavali, izostao je ozbiljniji medijski sadržaj koji bi predstavio probleme LGBTIQ osoba zbog kojih je povorka i organizirana, jedan je od rezultata analize.\nAnaliza je pokazala da je više od polovine medijskih objava o Povorci ponosa bilo pozitivno, dok je niži procenat negativnih i neutralnih objava, sa po oko 20 posto.\nKada se posmatra sadržaj medijskih objava koji govori o problemima s kojima se suočavaju LGBTIQ osobe, a koje bi bile važne u cilju smanjenja neznanja, predrasuda i diskriminacije javnosti prema LGBTIQ osobama, rezultati nisu toliko pozitivni.\nU samo 15 posto od ukupnog broja analiziranih objava se govorilo o postojećim problemima LGBTIQ osoba u bh. društvu, dok su u manjoj mjeri prikazani rezultati istraživačkih inicijativa novinara i novinarki.\nKako je prenio Frontal, u većini tekstova novinari se ograđuju od iznošenja bilo kakvih mišljenja ili stavova te izvještavanje zasniva na izjavama izvora informacija ili iznošenju osnovnih činjenica o događaju koji predstavljaju.\n– To je prihvatljivo osim u slučajevima prenošenja izjava koje sadrže govor mržnje i terminologiju koja je uvredljiva za LGBTIQ zajednicu bez ikakvog kritičkog komentara i takva praksa se ne može opravdati principima slobode govora i slobodnog javnog iznošenja stavova – navodi Frontal.\nPored izostanka ozbiljnijih tekstova koji bi predstavili probleme LGBTIQ osoba, analizom je utvrđeno da su novinari prenosili komentare poznatih ličnosti na društvenim mrežama, čime je medijsko izvještavanje poprimalo tabloidnu formu i skretalo pažnju javnosti s ključnog motiva organizacije ovog događaja.\nTelevizija N1, portal Klix i Dnevni avaz su mediji koji su najviše izvještavali o povorci, sa oko 60 objava. Iako je najviši broj pozitivnih objava zabilježen kod ovih medija, Klix je imao čak 23 negativne objave, dok je N1 bio najneutralniji s 19 takvih izvještavanja.\nKada je riječ o javnim medijima, analizom su obuhvaćeni BHRT, FTV i TVSA koji su o povorci također najviše pozitivno izvještavali i u njihovim objavama je zabilježen mali broj negativnih i neutralnih objava.\nAnaliza je pokazala da su sva tri medija imala po šest neutralnih objava, a isti broj su FTV I TVSA imale kada je riječ o negativnim objavama, dok su za BHRT zabilježene takve objave.\nUkoliko se izuzmu Nezavisne novine, ATV i internet portale sa sjedištem u Republici Srpskoj, ostali dnevni listovi i televizijske stanice u ovom entitetu posvetile su tek po nekoliko objava Povorci ponosa.\nNisku zainteresiranost medija pratio je i potpuni izostanak izjava političara iz Republike Srpske povodom ovog događaja i uopće prava LGBTIQ osoba.\nJedina dva medija, obuhvaćena analizom, koja nisu imali niti jednu pozitivnu objavu vezanu za Bh. povorku ponosa su portali Stav i Index.ba. Od ukupnih 12 objava na portalu Index.ba u analiziranom periodu su sve bile negativne.\nVečernji list, Al Jazeera, Face TV, OBN, Nova BH, TV Slon i internet portali Bljesak.info, Dnevno.ba, Hms.ba, Livno.com, Mostarski.ba, Narod.ba, Pogled.ba, Regional.ba, Slobodna-Bosna.ba, Tip.ba su mediji u kojima je analizom zabilježeno manje od 10 objava o povorci ponosa.\nNa dominaciju pozitivno vrednovanih objava uticala je činjenica da je Povorka ponosa okončana bez ijednog nasilnog incidenta, što nije bio slučaj s prvim pokušajima organiziranja ovakvih protesta u gradovima regiona, prije svega Beograda, Splita i Zagreba.\nMeđu najvećim problemima LGBTIQ osoba u bosanskohercegovačkom društvu navedeni su nevidljivost, izoliranost, neprepoznatljivost, neprihvaćanje i nasilje, u javnom i privatnom prostoru.\nMeđutim, medijske objave u kojima se govori o postojećim problemima LGBTIQ osoba u bh. društvu čine 15 posto ukupnog broja analiziranih objava, odnosno 26 posto ukupnog broja pozitivnih objava, ali prisustvo ovakvih sadržaja u najvećoj mjeri je rezultat prenošenja izjava organizatora Povorke ponosa, a znatno manje je rezultat istraživačkih inicijativa.\nTagovi: Analiza sadržajaLGBTIQmedijiPovorka ponosa\nProblem tužbi protiv medija izražen je u Hrvatskoj, rezultati godišnje ankete pokazali…\nIncident je posljednji u nizu napada na novinare koji prate proteste širom Sjedinjenih…\nTokom pandemije koronavirusa inspekcija je više puta posjetila Televiziju Sarajevo (TVSA)\nPostoje granice, ali općenito govoreći namjera je omogućiti što širi raspon mišljenja i…


DRI: Većina zdravstvenih ustanova bez interne kontrole - Izazov\nDRI: Većina zdravstvenih ustanova bez interne kontrole\nRadio-televizija Srbije\t 18. februara 2021. 15:51\nTo je istaknuto tokom predstavljanja izveštaja DRI na temu "Efikasnosti uspostavljanja interne finansijske kontrole u zdravstvenim ustanovama".\nPredsednik DRI Duško Pejović naveo je da je zdravstveni sistem u 2018. godini potrošio 238 milijardi dinara, što je 11,5 odsto ukupnih javnih rashoda Srbije. Ocenio je da je u javnom interesu da zdravstvene ustanove preduzmu mere kako bi imale funkcionalni sistem finansijskog upravljanja, i efektivnu internu reviziju.\nTakođe podsetio je da postoji obaveza uspostavljanja takvog sistema u zdravstvu već duže od deset godina, a da puna primena još uvek nije postignuta.\nVođa tima te revizije svrsishodnosti Natalija Paušić rekla je da je DRI utvrdila da nema efektivne primene interne kontrole u većini zdrastvenih ustanova.\nNaglasila je da je njihova implementacija značajna kako bi se korisnicima pružila adekvatna vrednost za novac.\nIzveštaj podnosi oko 20 odsto ustanova\nIako postoji zakonska obaveza, izveštaj o finansijskom upravljanju i kontroli godišnje dostavi tek oko 20 posto zdravstvenih ustanova, utvrdila je DRI.\nUkazano je da u Srbiji samo 11 zdravstvenih ustanova ima jedinice revizije, a obaveza je da one postoje tamo gde ima preko 250 zaposlenih.\nKonstatovano je da je neki stepen interne kontrole ipak postoji ali i da su sredstva u zdrastvenim ustanovama gde proces uspostavljanja kontrola nije ni započet u riziku od neefikasnog trošenja.\nDRI je istakla da je uz edukaciju značajno i podizanje individualne svesti zaposlenih o značaju procesa kontrole.\nAktivnije uključivanje zaposlenih i izmena propisa\nCentralnoj jedinici za harmonizaciju DRI je preporučila da aktivnije poziva zaposlene na obuke o značaju revizije u zdravstvenim ustanovama koje inače organizuje, kao i da inicira izmenu propisa kako bi se ubrzalo formiranje internih revizija.\nMinistarstvu zdravlja i Pokrajinskom sekretarijatu za zdravstvo, kao osnivačima zdravstvenih ustanova, preporučeno je da uprkos ograničenjima obezbede uslove za akdekvatno zapošljavanje ljudi koji bi radili da poslovima finansijske kontrole u zdravstvu.\nTakođe, zdravstvenim ustanovama DRI je preporučio da svoje zaposlene aktivnije uključuju u obuke kako bi se prepoznao značaj finansijske kontrole i interne revizije.


Nastupom didžejeva, bendova i predstavljanjem rada nevladinih organizacija, u Prijedoru je večeras u organizaciji Omladinskog savjeta na malom gradskom trgu obilježen 12. avgust - Međunarodni dan mladih.\n- Grad finansijski stoji iza njihovih aktivnosti. Mladi nisu na margini, čak su u središtu samog rada Gradske uprave. Mi ćemo nastaviti da podržavamo sve njihove aktivnosti, vizije i ideje - istakao je Dronjak.\nOmladinski savjet pokrenuo je akciju pod nazivom "Aktiviraj se, pokreni se", u okviru koje je organizovano takmičenje o temi "Urbani/ruralni život mladih", i to u kategorijama fotografija, slika i pisanje poezije, te se večeras najkreativnijima dodijeljenje nagrade i priznanja.\nMeđunarodni dan mladih Prijedor


Zvanično - Teri napušta Čelsi! - Sportske.net\nZvanično - Teri napušta Čelsi!\nPosle 22 godine, došlo je vreme za rastanak.\nKoštin košmar na "Teatru snova"Murinjo je ovim potezom baš razbesneo navijače ČelsijaMurinjo hvali svoje ''čudesne'' igrače, Konte: ''Ja sam kriv!''Istorija se ponovila - Čelsi nemoćan protiv Junajteda, kao i 2007.Nemoć Čelsija na 'Old Trafordu', šampionska trka nije još gotova!\nKapiten Čelsija Džon Teri napustiće Stamford Bridž na kraju sezone, potvrđeno je danas na sajtu kluba.\nTeri je rekorder Čelsija, pošto je od 1998. godine odigrao 713 utakmica, a od toga je na 578 bio kapiten, postigao je 66 pogodaka.\nOve sezone se nije mnogo naigrao kod Antonija Kontea, pošto je tri u odbrani većim delom sezone bio - Aspilikueta, David Luiz, Kejhil.\n''Posle 22 godine provedene u klubu, ima toliko ljudi kojima bi trebalo da se zahvalim na svemu što su učinili za mene u Čelsiju. Trenerima, saigračima, osoblju, navijačima, koji su bili uz mene sve ove godine. Sada želim da pomognem klubu da ostvari zacrtane ciljeve do kraja sezone, a nakon toga ću odlučiti šta će biti moj naredni korak u karijeri'', rekao je Teri.\nOn je sa Čelsijem osvojio četiri titule u Premijer ligi, Ligu šampiona, Ligu Evrope, pet FA kupova i tri Liga kupa.


Ofset štampa - Štamparija Grafo Bogdanov Novi Sad\nNajzastupljeniji oblik štampe u svetu i kod nas je ofset štampa. Više od 85% štampanih proizvoda širom planete otiskuje se u tehnologiji ofset štampe. Svoju popularnost ovaj oblik štampe duguje kvalitetnoj, efikasnoj i brzoj izradi, trajnosti štampanih proizvoda kao i mogućnosti izrade velikog tiraža i obima posla.\nVizit karte, memorandumi, katalozi, brošure, facikle, fakture, otpremnice, nalepnice, kutije, koverte, katroline, papirne kese, flajeri, publikacije, knjige, pa i novčanica Evro, štampa se u ofset tehnologiji.\nOfset štampa je postupak indirektne štampe, odnosno postavljanje ploče na jedan cilindar, pri čemu se ista ne otiskuje na papir već na gumenu prekrivku na drugom cilindru. Nakon toga sledi postupak otiskivanja slike na papir koji prolazi između dva cilindra.\nKod postupka ofset štampe prikaz i ono što neće biti prikaz se nalaze u istoj ravni, pri čemu se ulje i voda ne mešaju. Ova vrsta štamparske forme uslovljena je činjenicom da su prikazi prijemčivi za boju, a odbijajući za vodu. Neštampajuće površine imaju suprotan princip rada, naime pripremaju se za privlačenje vode i odbijanje boje koja je na bazi ulja.\nPri procesu štampe na štampajuću formu se prvenstveno nanosi sredstvo za vlaženje, koje u tanjem sloju pokriva neštampajuće površine, a zatim boja koja se u tanjem sloju nanosi na štampajuće elemente.\n– kvalitetna i postojna slika\n– mogućnost upotrebe gotovo svih štampajućih površina\n– vrlo jednostavna i brza izrada ploča za štampanje- duži vek trajanja ploča\nČinjenica je da tehnologija štampe konstantno napreduje i da je u poslednjih 50 godina došlo do značajnih poboljšanja u postupcima ofset štampe. Prvenstveno je poboljšana boja i kvalitet papira, same ploče, brzina izrade i trajnost istih. Kao rezultat ovih postupaka, ofset štampa je zauzela vodeću poziciju u grafičkim poslovima sa kraja prošlog i početkom ovog veka.\nOvom tehnikom štampe možemo odraditi sledeće proizvode: Blokovsku robu, memorandume, fascikle, flajere, kataloge, reklamne kese, prospekte, kalendare, postere, nalepnice, deklaracije, vizit karte…


Dubravka Valić Nedeljković: Nikad gora situacija u medijima u regionu - Izazov\nDubravka Valić Nedeljković: Nikad gora situacija u medijima u regionu\nNovi magazin 15. septembra 2018. 15:42\nProfesorka novinarstva sa Filozofskog fakulteta u Novom Sadu Dubravka Valić Nedeljković ocenila je danas da mediji u regionu nikada nisu bili u nezavidnijoj situaciji nego danas.“Čini mi se da nikada mediji u regionu nisu bili u nezavidnijoj situaciji nego danas. Latentna i implicitna cenzura je na izuzetno velikom nivou“, kazala je Valić Nedeljković na promociji zbornika naučnih radova „Mediji Balkana“.\nTaj zbornik objavio je Odsek za medijske studije Filozofskog fakulteta u Novom Sadu u čast Dubravke Valić Nedeljković, koja odlazi u penziju u Novom Sadu, ali će nastaviti da drži nastavu na Fakultetu političkih nauka u Podgorici.\nOna je kritikovala i novinare jer su, kako je ocenila, izgubili odgovornost za posao kojim se bave.\n„Novinari su prestali da razmišljaju o tome da njihov glas predstavlja direktan uticaj na javnost. Dosta pričaju o svojim pravima, ali nedovoljno o sopstvenoj odgovornosti. Bojim se da je novinarstvo izgubilo čast, i to me profesionalno i lično pogađa“, kazala je Valić Nedeljković, koja se pre akademske karijere bavila novinarstvom na Radiju Novi Sad.\nDodala je da ima veru u studente i u mlade ljude koji žele da menjaju postojeće veoma loše stanje u novinarstvu i kao primer navela Pokret Podrži RTV, koji su pokrenuli mladi novinari sa Radio-televizije Vojvodine (RTV) kako bi pokušali da odbrane javni servis od političkih pritisaka.\n„Oni nisu hteli da učestvuju u strašnoj politizaciji javnog servisa koja se desila u maju 2016. godine i možemo biti ponosni na njih“, kazala je Valić Nedeljković.\nProfesor novinarstva sa FPN u Beogradu Rade Veljanovski ocenio je da u Srbiji u medijskim zakonima može da piše „šta god hoćete“, ali to u praksi potom ne može da se vidi.\n„Paradoksalno je da posle svih istorijskih perioda kroz koje smo prošli na ovim prostorima, a koji nisu bili naklonjeni medijima, danas je u bazičnim elementima situacija još gora. Ja se pitam kako uopšte neka tačna vest da stigne do publike, pošto su različiti partikularni interesi daleko iznad javnog interesa“, rekao je Veljanovski.\nNa promociji su govorili i Nataša Ružić sa Fakulteta političkih nauka u Podgorici i šef Odseka za medijske studije Filozofskog fakulteta u Novom Sadu Dejan Pralica.\nPromocija zbornika održana je u okviru dvodnevne Međunarodne naučne konferencije „Mostovi medijskog obrazovanja“, koja je okupila 32 učesnika iz 13 zemalja.\nIran: Da Amerika greškom nije oborila svoj dron, naš nisu\nBinički mu je posvetio „Marš na Drinu“, a danas ima zapušten spomenik\nOčekuje se pojačan intenzitet saobraćaja\nVremeplov (19. jul 2019)\nHaradinaj: Pozicije Kosova u dijalogu oslabili dosadašnje rukovodstvo i partijski…\nOštećen vojni helikopter na sletanju kod Aleksinca, posada preživela\nHoćete da izgradite karijeru? Oni vam mogu pomoći\nPacoli: Kosovo primer međuverske tolerancije i suživota\nAmeričke diplomate: Rešenje pitanja Kosova zavisi od aktera na terenu\nAmbasador Indonezije u Kruševcu\nBakić: Vučić je vešt demagog, svima nam se podsmeva\nZajednička izjava Vučića i Makrona\nHaradinaj: Pozicije Kosova u dijalogu oslabili dosadašnje rukovodstvo…\nSrušio se akrobatski avion kod Zrenjanina\nOdbačen predlog za opoziv Trampa\nJohanes Han predlog za novog-starog komesara\nBinički mu je posvetio „Marš na Drinu“, a danas ima…


Rok za legalizaciju objekata ističe 1. marta – Grad Niš\n· MS · 25. januara 2017.\nU velikoj Sali Skupštine Grada Niša predstavnici ministarstva Građevinarstva, saobraćaja i infrastrukture održali su u prisustvu gradonačelnika Niša Darka Bulatovića, sastanak sa članovima komisija za popisivanje objekata koji su zaduženi za realizaciju procesa ozakonjenja objekata na teritoriji niških opština. Rok za ozakonjavanje objekata je pomeren do 1. marta 2017. godine, do kada bi trebalo da se završi popis ovih objekata.\nU Nišu je do sada ovaj proces tekao veoma sporo, pa je formiranjem novih komisija za popisivanje objekata čiji su članovi pravnici i inženjeri građevinske struke učinjen novi napor da se ovaj proces ubrza.\nPredstavnici komisija imali su priliku da u direktnom razgovoru sa stručnjacima iz ministarstva otklone sve nedoumice vezane za obavljanje njihovog dela posla.\nZakon o ozakonjenju objekata usvojen je 20. novembra 2015. godine. Zakon o ozakonjenju trebalo bi da po brzoj i jeftinoj proceduri omogući građanima da legalizuju svoje objekte. Cilj je da se za što kraće vreme ozakoni što više bespravnih objekata, po što nižim cenama, kako bi se saznao konačan broj nekretnina u Srbiji. Procenjuje se da je u Srbiji proteklih godina izgrađeno oko 1,5 miliona nelegalnih građevina koje bi trebalo da budu uvedene u legalne tokove. Nekretnine koje su izgrađene “na divlje” koje nisu prijavljene ili evidentirane moraju da se popišu i uknjiže u katastar nepokretnosti. Cene taksi za ozakonjenje kreću se od 5.000 do 50.000 dinara – u zavisnosti od površine objekta.\nSledeća objava: Zumtobel Group dolazi u Niš\nPrethodna objava: Prijem za ugledni kineski muzički sastav


Oružane snage BiH bogatije za 24 američka Humveeja vrijedna 3,5 miliona dolara | BH plus\nHome / Vijesti / BiH / Oružane snage BiH bogatije za 24 američka Humveeja vrijedna 3,5 miliona dolara\nPosted by: Asmir Alić in BiH, Vijesti 24/03/2017\tKomentari isključeni za Oružane snage BiH bogatije za 24 američka Humveeja vrijedna 3,5 miliona dolara 96 Views\n“Smatram da su ovi parametri međusobno zavisni. OSBiH su u toku svog postojanja angažovane na različitim zadacima u BiH i inozemstvu kao podrška miru. Time su pokazale da ljudski profesionalizam nikada nije bio upitan i da se samim tim građani BiH uvijek mogu osloniti na svoje Oružane snage.\nIpak, zbog ekonomske krize i budžetske restrikcije stepen opremljenosti OSBiH još uvijek nije na potrebnom nivou. Stoga ova pomoć prijateljskih Sjedinjenih Američkih Država ima dodatan značaj jer je osnažila Oružane snage”, kazao je Mašović.\n“Shodno tome, prvi put u MOBiH i OSBiH odobren je program modernizacije koji će biti realizovan u narednom 10-godišnjem ciklusu. Ono što je posebno bitno jeste projekt koji se tiče motornih vozila, remonta i nabavke novih helikoptera”, rekao je Mašović.\nPrevious: Bosanac kupio engleski klub i poručio navijačima: Ako uđemo u elitu, obećavam spektakl\nNext: Međunarodni aerodrom Tuzla: Od ponedjeljka novih pet destinacija za Evropu


Za behaton ploče na 17.000 metara kvadratnih trideset osam miliona - JUGPRESS\nKonferenciju za medije povodom zamene starih trotoarskih ploča u ulici Stojana Ljubića (od Gimnazije do Narodnog muzeja) održao je gradonačelnik Goran Cvetanović i rekao da je već nekoliko godina pokušavao da kod predstavnika republičkih i drugih institucija naiđe na razumevanje smatrajući da svako treba da sredi prostor ispred svog dvorišta, odnosno stambenog ili poslovnog prostora.\n„S obzirom da su ovde dve značajne institucije, EPS i Regionalna privredna komora za Jablanički i Pčinjski okrug, nekoliko godina smo strpljivo čekali da oni to urade, jer smo imali obećanje i dogovor sa njima. Čak sam sa svim direktorima EPS-a, osim ovih sadašnjih, više puta ima komunikaciju, molbu i obećanje sa njihove strane. Ne mogu da ne iskažem nezadovoljstvo i prema predsedniku Privredne komore Goranu Joviću, kome sam decembra 2016. godine prebacio preko 10 miliona dinara za kupovinu prostora Poljoprivredne stručne službe koja je bila u njihovom vlasništvu, sa obećanjem s njegove strane da će makar trotoare ispred Privredne komore da završi. Ja sam dogovor ispunio, a do današnjeg dana trotoari nisu urađeni. Na kraju smo rekli „Stop čekanju“ i preuzeli smo stvar u svoje ruke i sami ćemo završiti ove radove.“\nGradonačelnik Cvetanović je istakao i činjenicu da Leskovac krase savremene trotoarske površine na preko 17.000 metara kvadratnih.\n„U tu svrhu je iz gradske kase izdvojeno 38 miliona dinara. Behaton ploče sada možete da vidite ispred Narodnog pozorišta, na platou kod Narodnog muzeja, u ulici Bulevar Oslobođenja, na platou kod apoteke „Sutjeska“ i na mnogim drugim mestima u našem gradu. Mi tu ne stajemo, nego nastavljamo sa planom da Leskovac učinimo jednim od najlepših gradova u Srbiji. Trenutno počinju radovi na sanaciji trotoara u delu ulice Stojana Ljubića, a sredstva u iznosu od 1,5 miliona dinara je obezbedila lokalna samouprava.“\nNajnovijim rebalansom budžeta planira se izdvajanje sredstava za zamenu ploča koje su polomljene i ispale iz ležišta.\nDa li cemo doziveti da, osim puteva i trotoara, vidimo izgradnju nekog mosta, objekta, zgrade, institucije.\nJuni 12, 2018 9:14 pm


NUNS osuđuje diskriminatorsko ponašanje gradske uprave Valjeva prema novinarki Dariji Ranković - Dijalog.net\nNaslovna Politika NUNS osuđuje diskriminatorsko ponašanje gradske uprave Valjeva prema novinarki Dariji Ranković\nNUNS osuđuje diskriminatorsko ponašanje gradske uprave Valjeva prema novinarki Dariji Ranković\nBeograd, 01. avgust 2019. – Nezavisno udruženje novinara Srbije (NUNS) osudilo je diskriminatorsko ponašanje gradske uprave Valjeva prema novinarki Dariji Ranković, urednici portala Kolubarske.rs, podsećajući da takav uvredljiv odnos valjevskih vlasti prema koleginici traje već duže vreme.\nU saopštenju se navodi da je obezbeđenje gradske uprave 30. jula pokušalo da zabrani Dariji Ranković da uđe na konferenciju za novinare u sali Gradskog veća, iako je ona bila uredno pozvana da prisustvuje.\nNa samoj konferenciji posvećenoj manifestaciji “Tešnjarske večeri”, jedan od organizatora izvinio se novinarki.\nPošto je urednica portala Kolubarske.rs objavila tekst o tom incidentu, navodi NUNS, oglasio se kabinet gradonačelnika Valjeva saopštenjem u kojem se opravdava ponašanje pripadnika obezbeđenja, Ranković optužuje da je “pokušala da iskoristi i da inscenira još jednu aferu i tako sebe predstavi kao žrtvu vlasti“.\nSaopštenje kabineta gradonacelnika je pokušaj lokalne vlasti da ućutka novinare koji časno i pošteno rade svoj posao, koji pišu o trošenju javnih sredstava, ali ne tako što iznose paušalne ocene, izjavila je za NUNS Darija Ranković.\nOznakeDarija Rankovićlokalna samoupravamedijiNUNS\nPrethodno Godfri: Prioritet je trajno i održivo rešenje i normalizacija odnosa Beograda i Prištine\nSledeće Palmer: SAD očekuju dogovor vlasti i opozicije oko izbornih uslova u Srbiji\nTop Tags ljudska prava OCD Evropska komisija mediji Civilno društvo konkurs evropske integracije Vlada Republike Srbije vladavina prava Evropska unija lokalna samouprava Društvo istraživanje mladi Srbija i Evropska unija


Rajčević: IKT industrija doprinosi ukupnom razvoju Srpske - Glas Srpske\nSrna 28.11.2020 16:06\nBANjALUKA - Ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević izjavio je da ovo ministarstvo i Inovacioni centar Banjaluka snažno podržavaju razvoj IKT industrije u Srpskoj, jer ona može da doprinese njenom cjelokupnom razvoju.\n- Posljednjih nekoliko godina imamo rast novoregistrovanih preduzeća iz ove oblasti gdje smo ih 2014. imali 222, a 2019. godine 348. Imamo i pozitivne pokazatelje o zapošljavanju u IKT industriji, tako da smo 2014. godine imali nešto više od 4.000 zaposlenih, a pet godina kasnije više od 7.000 - rekao je Rajčević novinarima u Banjaluci, gdje je promovisana druga "Forvard" konferencija koja će biti održana 2. i 3. decembra.\n- Ove godine u okviru "Forvard" konferencije govorimo o digitalnoj transformaciji kao globalnom konceptu, pametnim rješenjima u okviru jedinica lokalne samuoprave u Srpskoj. Ono što je važno je da kao društvo razmišljamo šta dan nakon ove zdravstvene krize i tu IKT industrija može da pokaže svoj puni potencijal - naglasio je Rajčević.\nOvogodišnja "Forvard" konferencija će zbog epidemiološke situacije izazvane virusom korona biti emitovana na prvom programu Radio-televizije Republike Srpske 2. i 3. decembra od 20.10 časova i putem društvenih medija.


Evropska komisija šalje dodatna sredstva Ukrajini\nEvropa zabrinuta za ugroženo stanovništvo na istoku Ukrajine. Donjeck, 12. avgust 2014.\nZbog zabrinutosti oko situacije sa ruskim konvojem humanitarne pomoći namenjenim za Ukrajinu, Evropska komisija po hitnom postupku odobrila 2 i po miliona evra finansijske pomoći Kijevu.\nU Briselu se sa posebnom pažnjom prati tok zbivanja oko konvoja koji bi iz Rusije trebao donijeti humanitarnu pomoć stanovnicima istoka Ukrajine. Sadržaj konvoja mora biti samo humanitarna pomoć, poručuju iz Evrpske komisije, najavljujući dodatna sredstva Brisela ukrajinskim vlastima kako bi se ublažila humanitarna kriza.\nHumanitarna pomoć ne smije biti iskorištena za postizanje političkog ili bilo kakvog drugog cilja, poručeno je danas iz Brisela na vijest da put istočne Ukrajine iz Rusije putuje humanitarni konvoj. Jasna je ozbiljna zabrinutost u centru evropskih institucija da bi Rusija mogla trenutnu situaciju iskoristiti za postizanje i drugih, ne samo humanitarnih ciljeva.\nSa druge strane, nezavidna situacija u kojoj se nalaze stanovnici istoka Ukrajine, navela je Evropsku komisiju da reaguje po hitnom postupku odobravajući dodatna finansijska sredstva Kijevu.\n"Sa humanitarne strane, privodimo kraju odobravanje sredstava po hitnom postupku u iznosu od 2,5 miliona evra humanitarne pomoći za ugroženo stanovništvo istočne Ukrajine kao i pomoć ukrajinskoj vlasti da osnaži vlastite mogućnosti reagovanja na humanitarnu krizu", poručila je evropska komesarka za humanitarnu pomoć, Kristalina Georgijeva.\nU isto vrijeme, u Evropskom savjetu se održava hitan sastanak Političko-bezbjednosnog komiteta EU, koji na dnevnom redu, pored alarmantne situacije u Iraku, ima i Ukrajinu i posebno razmatranje planova Evropljana o mogućim narednim koracima ukoliko se ostvare strahovanja Kijeva, koja dijeli i vrh vojnog saveza - da postoji velika vjerovatnoća da bi Moskva situaciju mogla iskoristiti kao povod za vojnu intervenciju.\nNa stolu su, kako se tvrdi, nove, još snažnije ekonomske mjere koje bi u tom slučaju vodile potpunoj izolaciji Rusije, uključujući i njeno isključenje iz Svjetske trgovinske organizacije.


ZVEZDA POBEDILA, OHI NASTAVIO DA REŠETA Crveno-beli posle preokreta savladali LASK, a "ubica golmana" nastavlja "teror" /VIDEO/ - Sportal\nSt. K. - Vest objavljena: 18:05 - 28.01.2022\nFudbaleri Crvene zvezde savladali su austrijski LASK rezultatom 2:1 u okviru druge kontrolne utakmice na pripremama u Antaliji. Izabranici Dejana Stankovića diktirali su tempo tokom većeg dela utakmice, a rezultat je mogao biti i ubedljiviji. Strelci u r\nDinamičan početak viđen je na obe strane, a već u četvrtom minutu crveno-beli su mogli da stignu do vođstva.\nRodić je sjajno „probio“ po levom boku i uputio centaršut duboko u kazneni prostor, gde je nakon dobre reakcije Živkovića lopta stigla do Srnića, koji se našao sam na petercu i gađao glavom u desni ugao, ali je prečka sprečila promenu rezultata.\nOHI PONOVO STRELAC: Zvezda anulirala prednost LASK-a / 28.01.2022\nU nastavku je viđena dobra igra na dobre strane, a u 17. minutu desilo se novo uzbuđenje. Nakon brzog kontra napada Balić je u situaciji jedan na jedan savladao Popovića i doveo austrijski tim do prednosti.\nPritiskali su izabranici Dejana Stankovića protivnika nakon primljenog gola, a već nakon četiri minuta, mogli su fudbaleri u crveno-belom da stignu do poravnanja rezultata. Gajić je odlično prošao po desnom boku i poslao loptu duboko u kazneni prostor, a do lopte je prvi stigao Ohi i iz prve „opalio“ ka golu, ali je lopta od desne stative završila van terena. Već u 25. minutu, Zvezda je ponovo mogla da stignu do gola.\nKatai je nakon odličnog prijema na ivici kaznenog prostora još jednom pokazao svoje driblerske sposobnosti i izborio poziciju za udarac, da bi potom „pucao“ sa oko šesnaest metara u bliži ugao, ali je protivnički čuvar mreže uz krajnje napore uspeo tu loptu da skrene u korner. Sedam minuta kasnije, trud Zvezdinih igrača se i isplatio.\nIvanić se sjajno snašao pred kaznenim prostorom protivničke ekipe i fantastično asistirao Ohiju, koji se našao „oči u oči“ sa Šlagerom, i bez većih problema, preciznim udarcem u bliži ugao, doneo izjednačenje svojoj ekipi. Nastavili su crveno-beli fudbaleri sa pritiskom i nakon izjednačujućeg pogotka, a novo uzbuđenje viđeno je u 39. minutu. Ponovo se u ulozi asistenta našao odlični Ivanić, i poslao sjajni pas u prostor za Kataija kojem iz situacije jedan na jedan nije bilo teško da donese zasluženo vođstvo.\nCrvena zvezda je u istom ritmu počela i drugi deo igre, a već u 47. minutu strelac prvog gola za ekipu – Ohi, mogao je po drugi put da pogodi. Sanogo je sjajno asistirao u prostor za Ohija, koji je plasirao loptu u desnu stranu, ali je golman protivnika refleksnom intervencijom odbranio njegov šut i sprečio novi pogodak. Već tri minuta kasnije, i Ivanić se našao u prilici nakon dobre akcije, ali je Šlager ponovo reagovao i sprečio novu promenu rezultata. U 61. minutu viđena je još jedna šansa u režiji izabranika Dejana Stankovića. Katai je poslao kvalitetan centaršut u kazneni prostor, gde je najviši u skoku bio Rodić, ali je malo sreće nedostajalo da se i on upiše u strelce.\nStanković je od 71. minutu ukazao šansu praktično svim fudbalerima sa klupe, pa su tako i mlađi igrači imali priliku da se dokažu. Novo uzbuđenje viđeno je u 75. minutu, a Falko je mogao da se upiše u strelce. Nakon sjajne asistencije Pavkova, upravo italijanski internacionalac je sjajno gađao dalji ugao, ali je Šlager ponovo bio na visini zadatka. Do kraja meča pretili su mladi Stanković i Ibrahim, ali se rezultat nije menjao.\nEvropski fudbal FK Crvena zvezda Pripreme Ohi Omojuanfo


Beba i porodica Piše:Nevena Dimitrijević07. apr. 202114:28\nFoto: Paul Hennessy / Zuma Press / Profimedia\nUniverzitet u Oksfordu je privremeno prekinuo testiranje vakcine na deci i tinejdžerima zbog straha od stvaranja krvnih ugrušaka kod mlađih osoba. Ova vest možda ne deluje ohrabrujuće, ali u pitanju je - predostrožnost.\nPortparol univerziteta u Oksfordu je povodom prekida testiranja na deci rekao da je razlog predostrožnost i da još treba da se utvrdi da li ima zdravstvenih problema kod dece koja su deo testiranja. Inače, vakcina AstraZeneka je testirana na deci uzrasta između pet i 17 godina, i to od februara ove godine. Agencije javljaju da će prekid najverovatnije trajati dok ne stigne savet britanskog zdravstvenog regulatornog tela.\nIstraživači su oprezni nakon što je prvo visoki predstavnik Evropske agencije za lekove rekao da postoji veza između opasnih retkih trombova i AstraZeneke. Međutim, sinoć je EMA negirala da je potvrđeno da postoji ta veza, prenosi Gardijan. Istraživanja su i dalje u toku, a EMA će naredne sedmice saopštiti nove ažurirane procene.\n„Trenutna provera nije identifikovala nijedan specifičan faktor rizika, poput godina starosti, pola ili ranijih poremećaja zgrušavanja u istoriji bolesti“, saopštila je EMA povodom vakcinacije AstraZenekom i stvaranja opasnih trombova.\nTestovi na deci, koji su bili velika nada za dalju borbu protiv pandemije, trebalo je da pokažu da li je AstraZeneka efikasna kada se da deci uzrasta od šest do 17 godina. Istraživanje je u početku obuhvatilo 300 dobrovoljaca koji su u februaru primili prvu vakcinu, preneo je Rojters.\nPodsetimo, deca, kao i trudnice, ranije nisu bila obuhvaćena testiranjem vakcine protiv kovida, pa u preporukama stoji da mlađi od 16, odnosno 18 godina ne treba da ih prime.\nZato je više proizvođača vakcine nedavno krenulo sa ispitivanjem na deci, i to prvo od adolescenata jer su po godinama bliži starijima. Sada se ta starosna granica polako spušta.


e-novine.com - Svoju budućnost ne damo Moskvi\nSvoju budućnost ne damo Moskvi\nPredsednik Vlade Crne Gore Milo Đukanović poručio je u Tirani na zasedanju skupštine NATO da Podgorica, iako ima tradicionalno dobre odnose s Rusijom, svoju budućnost neće dati Moskvi i da je okrenuta Evropskoj uniji\n"Mi želimo da preuzmemo odgovornost za našu budućnost i da budemo član Evropske unije", odgovorio je crnogorski premijer na pitanje novinara o ekonomskim odnosima i uticaju Rusije na Crnu Goru, koja je nedavno potpisala protokol o članstvu u NATO-u, čemu se Rusija otvoreno protivila.\nĐukanović je rekao da su "procesi integracije u EU i NATO nerazdvojni", prenosi Tanjug.\n"Crna Gora će nastaviti proces reformi kako bi napredovala ka evropskoj budućnosti. Crna Gora je jedina zemlja u kojoj nije bilo rata nakon raspada bivše Jugoslavije i želimo da nam i budućnost bude takva", rekao je Đukanović, prenela je agencija ATA.\nCrna Gora teži NATO-u i ima jasnu viziju o svom doprinosu stabilnosti i bezbednosti, naveo je Đukanović i dodao: "Članstvo u NATO ima veliki značaj i mogu pouzdano da potvrdim da se Crna Gora nalazi na putu evroatlantskih struktura, a potom i na putu ka Evropskoj uniji."\nZa Đukanovića je NATO garancija stabilnosti na Balkanu i u zemljama regiona. O odnosima sa susednom Albanijom, Đukanović je rekao da dve države imaju "veoma dobru saradnju".\nAlbanski premijer Edi Rama rekao je ranije da će puna integracija Balkana u NATO biti strateška i vitalna investicija.\n"To bi ujedno bio i najočigledniji odgovor kako na geopolitičke ambicije drugih aktera u regionu, tako i na rizike i kontinuirane pretnje koje stižu sa Bliskog istoka i Severne Afrike", rekao je Rama.\nOcenivši da je članstvo Albanije u NATO postavilo temelje za budućnost te zemlje, Rama je rekao da Tirana podržava članstvo Crne Gore i Makedonije u Alijansi.\nParlamentarna skupština NATO, koja u ponedeljak završava trodnevno prolećno zasedanje u Tirani, zatražila je od zemalja članica da se suprotstave vojnoj odlučnosti Rusije i da bolje podele teret zajedničke odbrane. Predsednik Parlamentarne skupštine NATO američki advokat Majkl Tarner rekao da "agresivnost Rusije ima cenu" i pozvao evropske partnere da povećaju budžetske izdatke predviđene za odbranu.


► Oko 4.000 ljudi evakuisano zbog požara na Kanarskim ostrvima\nNovi požar izbio je juče posle podne u blizini mesta Valjeseko na ostrvu Gran Kanarija, a danas je nastavio da se širi u dva smera.\nEvakuacija je proširena na najmanje 40 mesta u blizini Valjeseka.\nZvaničnici su naveli da vatra ima "veliki potencial" za širenje, a na obuzdavanju požara u smenama je radilo najmanje 600 ljudi, uz pomoć devet helikoptera i dva aviona.\nOstrvo Gran Kanarija suočeno je s temperaturom blizu 40 stepeni Celzijusa, vlažnošću ispod 30 odsto i jakim vetrovima, što uglavnom čini "savršenu oluju" za velike požare. U požaru koji je ranije ove nedelje zahvatio istu oblast izgorelo je najmanje 1.500 hektara livada i niskog rastinja.\nPožari su česti na jugu Evrope u suvim, toplim letnjim mesecima.\nUpozorenje na visok rizik od požara danas je izdato za gotovo polovinu teritorije Španije, navela je meteorološka agencija AEMET.


Oštra reagovanja iz Srpske: Nema pravde za ubijene pripadnike ЈNA - Top Portal\nNaslovnica Vijesti BiH Oštra reagovanja iz Srpske: Nema pravde za ubijene pripadnike ЈNA\nOštra reagovanja iz Srpske: Nema pravde za ubijene pripadnike ЈNA\nPravde nema za osam zarobljenih, a potom u sarajevskom Velikom parku pogubljenih pripadnika tadašnje Јugoslovenske narodne armije.\nPrvostepenom presudom Suda BiH krivice su oslobođeni bivši komandant Specijalne jedinice MUP-a tzv, Republike BiH Dragan Vikić, pomoćnik ministra unutrašnjih poslova tadašnje BiH, Јusuf Pušina, te Nermin Uzunović i Mladen Čovčić. Obrazloženje predsjedavajućeg sudskog vijeća Zorana Božića je, da optuženi nisu imali efektivnu kontrolu nad izvršiocima, da nijedan navod iz optužnice nije dokazan, te prebacuje krivicu na Nedžada Herendu i pripadnike tzv. Ševa.\nDok su Vikića brojne Sarajlije okupljene ispred sudskog kompleksa dočekale sa ovacijama, porodicama žrtava nije preostala ni vjera u pravdu.\nPredsjednik Predsjedništva Boračke organizacije Republike Srpske Aleksandar Savićocijenio je kao novu nepravdu prvostepenu presudu Suda BiH, koji je danas oslobodio optužene za ubistvo pripadnika ЈNA 22. aprila 1992. godine u Sarajevu – bivšeg komandanta Specijalne jedinice MUP-a takozvane RBiH Dragana Vikića, pomoćnika ministra unutrašnjih poslova tadašnje BiH Јusufa Pušinu, Nermina Uzunovića i Mladena Čovčića.\nPredsjednik Boračke organizacije “Ilidžanski borac” Goran Šehovac ocijenio je kao sramotnu današnju oslobađajuću presudu Suda BiH optuženima za ubistvo vojnika ЈNA 22. aprila 1992. godine u Sarajevu, ističući da je to još jedan dokaz da Bošnjaci ne žele pomirenje.\n– Јoš jedan sraman čin Suda i Tužilaštva BiH i znak da Republika Srpska treba da prestane da ih finansira. Pored svih dokaza i ubistava koja su se dogodila u Sarajevu tokom rata današnja presuda samo pokazuje svu sramotu BiH – rekao je Šehovac Srni.\nOslobađajuća prvostepena presuda Suda BiH u predmetu “Veliki park” potvrda je da pravosudne institucije BiH amnestiraju jednu stranu u konfliktu u BiH i istovremeno podrivaju povjerenje boraca iz Republike Srpske u pravni poredak ove zemlje, izjavio je Srni predsjednik opštinske Boračke organizacije Istočnog Novog Sarajeva Dragiša Tuševljak.\nZamjenik šefa Kluba poslanika SNSD-a u Narodnoj skupštini Republike Srpske Srđan Mazalica rekao je Srni da skandalozna oslobađajuća presuda Suda BiH optuženim za ubistvo vojnika ЈNA 22. aprila 1992. godine u Sarajevu dokazuje da su bošnjački političari potpuno preuzeli pravosuđe u BiH.\nPredsjedavajuća Kluba poslanika SNSD-a u Predstavničkom domu Parlamentarne skupštine BiH Snježana Novaković Bursać izjavila je da posljednja u nivou oslobađajućih presuda Suda BiH za zločine počinjene nad pripadnicima srpskog naroda potvrđuje namjenu i ulogu neustavnog konstrukta koje se zove pravosuđe na nivou BiH – cementiranje laži o proteklom ratu u svrhu ispunjavanja ciljeva bošnjačko-muslimanske strane.\nPrethodni članakKakvo nas vrijeme očekuje za vikend\nNaredni članakSelaković: Na sjednici Savjeta bezbjednosti UN prvi put nije bilo horske podrške Prištini


Na osnovu člana 9 stav 1 Uredbe o načinu i postupku ostvarivanja saradnje organa državne uprave i nevladinih organizacija ("Sl. list CG", br. 7/2012), Ministarstvo unutrašnjih poslova upućuje JAVNI POZIV nevladinim organizacijama za predlaganje predstavnika/ce za člana/cu radne grupe za izradu Predloga zakona o izmjenama i dopunama Zakona o državnim službenicima i namještenicima ("Sl. list CG", br. 39/2011, 50/2011 i 66/2012 i 34/2014).\nVlada Crne Gore, na sjednici od 2. jula 2015.godine razmotrila je Informaciju o primjeni Zakona o državnim službenicima i namještenicima. Tom prilikom, Vlada je donijela zaključak kojim je zadužila Ministarstvo unutrašnjih poslova da, najkasnije u decembru 2015. godine, pripremi i Vladi dostavi Predloga zakona o izmjenama i dopunama Zakona o državnim službenicima i namještenicima, s tim da posebno preispita rješenja koja se odnose na postupak zapošljavanja, period zapošljavanja, izbor kandidata, ocjenjivanje, napredovanje, visoki rukovodni kadar, status, broj i mandat članova Komisije za žalbe, kao i uvođenje instituta vršioca dužnosti.\n- više od polovine članova/ca organa upravljanja nevladine organizacije nijesu članovi/ce organa političkih\npartija, javni funkcioneri/ke, rukovodeća lica ili državni službenici/ce ili namještenici/ce.\nPredlaganje kandidata/kinje za člana/icu Radne grupe, vrši se dostavljanjem prijedloga i potrebne dokumentacije lično, na arhivu Ministarstva unutrašnjih poslova, ili putem pošte na adresu: Ministarstvo unutrašnjih poslova, Bulevar sv. Petra Cetinjskog 22, Podgorica, sa napomenom "Direktoratu za državnu upravu i lokalnu samoupravu".\nMinistarstvo unutrašnjih poslova će, u roku od tri dana od isteka roka za dostavljanje predloga kandidata/kandidatkinja na svojoj internet stranici objaviti listu kandidata/kandidatkinja koji su predloženi za članove/ice radnog tijela, sa nazivima nevladinih organizacija koje su ih predložile.


JOŠ JAČE VEZE SA RUSIJOM I KINOM: Ovo su nove funkcije za Malog i Popovića | Novosti.RS\nNa čelo mešovitog komiteta sa Rusijom postavljen je ministar za inovacije i lider Srpske narodne partije Nenad Popović, koji je na toj funkciji zamenio šefa socijalista i sadašnjeg predsednika parlamenta Ivicu Dačića. Za šefa mešovitog komiteta za saradnju sa Kinom imenovan je ministar finansija Siniša Mali, koji na to mesto dolazi umesto ministarke energetike Zorane Mihajlović.\nOva dva imenovanja su jedna od prvih koja su doneta u novom mandatu Vlade, što daje jasan signal da se Srbija ne odriče razvoja najbolje bilateralne saradnje sa Rusijom i Kinom, a izbor Popovića i Malog, pokazuje da se od te saradnje očekuje još više u budućnosti. Upitan da prokomentariše imenovanje na mesto šefa mešovitog komiteta sa Rusijom, ministar Popović ističe da mu je čast što će obavljati tu funkciju.\n- Odlični politički odnosi naše dve države i naših predsednika Aleksandra Vučića i Vladimira Putina stvorili su povoljne okolnosti da Srbija i Rusija još snažnije razvijaju svoje odnose u privredi, energetici, infrastrukturi, nauci, visokim tehnologijama. Učiniću sve da se potencijal bescarinskog sporazuma, koji postoji između Srbije i Rusije, u potpunosti stavi u funkciju naših privrednika, kako bi se u ovim teškim okolnostima izazvanih pandemijom korona virusa, otvorilo još više prostora za njihovo prisustvo na velikom ruskom tržištu - istakao je Popović.\nMinistar Mali za "Novosti" ističe da je ovo samo potvrda orijentacije naše države da gradimo starteška partnerstva i na istoku i na zapadu.\n- Kina je Srbiju izabrala da joj bude najvažniji partner u ovom delu Evrope, njihove kompanije angažovane su na značajnim infrastrukturnim projektima i postoji ogroman prostora da se ta saradnja razvija na obostrano zadovoljstvo. Trudiću se da svojim radom i angažovanjem tome doprinesem - rekao je Mali.\nRusija Siniša Mali Kina Nenad Popović saradnja


YANFENG NOVI POGON DO OKTOBRA – Barijere\n02/08/2021 02/08/2021 barijereLeave a Comment on YANFENG NOVI POGON DO OKTOBRA\nYanfeng priprema novu halu za proizvodnju bezbednosnih sistema za automobile\nGradonačelnik Kragujevca Nikola Dašić u pratnji pomoćnika za kapitalne projekte i saradnju sa Vladom RS Aleksandrom Miloševićem, obišao je kompaniju Yanfeng u Kragujevcu, koja priprema novu halu namenjenu za proizvodnju bezbednosnih sistema za automobile, pre svega vazdušnih jastuka.\nCela investicija koju Yanfeng u saradnji sa CTP-om sprovodi ovde je veoma značajna, pre svega jer zapošljava naše ljude, ali i zbog toga što se grad Kragujevac prepoznaje kao dobar domaćin jakim kompanijama i ozbiljan centar industrije, ističe gradonačelnik Dašić. Janfeng je kompanija koja se jako brzo razvija na svetskom nivou, a u Kragujevcu se upravo oprema drugi deo hale u kojoj će početi da se rade bezbednosni sistemi, koji su deo njihovog proivodnog portfolia. Prvog dana od kada je kompanija Janfeng došla u Kragujevac ona se širi i razvija, a novu halu CTP je izgradio u rekordnom roku. Mi očekujemo, kazao je gradonačenik Dašić, da Yanfeng i dalje deo svog posla donosi ovde i širi ukupnu ponudu aumobilske industrije u Kragujevcu.\nKineska kompanija Yanfeng sa proizvodnim pogonima na preko 240 lokacija, najveći je proizvođač enterijera za automobile u svetu. Prvu fabriku u Evropi otvorili su u Kragujevcu novembra 2019. godine i do sada su uložili oko 40 miliona evra. Plan je da se do 2025. godine zaposli dodatnih 1000 ljudi. Veoma smo srećni što smo u Srbiji i što imamo svoju fabriku u Kragujevcuu kojoj proširujemo svoju delatnost sa novim projektom proizvodnje bezbednosnih sistema, rekao je Majkl Hejg, potpredsednik komapnije Yanfeng za Evropu i Severnu Ameriku. Ovi bezbednosni sistemi predstavljaju visoko tehnološki proizvod i prvi put se proizvode u Srbiji. Njihovu proizvodnju vidimo kao prvu od mnogih mogućnostiza razvoj, ne samo zbog dodatnog zapošljavanja, već i zbog tehnološkog razvoja koji će doći sa njim. Srpski nacrt, rekao je Hejg, smatramo jakom osnovom za budućnost.\nUz zahvalnost gradonačelniku, lokalnoj samoupravi i CTP-u kao partneru na podršci koja je doprinela da sve što su do sada radili bude uspešno, Hejg je govoreći o budućem razvoju rekao da se razvojne mogućnosti odnose namnoge proizvode u ovoj oblasti- sedišta, enterijere,bezbednost, elektroniku koja postaje sve važnija ali i modernu kontrolu. Sve ovo sastavni je deo Yanfeng strategije u procesu budućeg razvoja posla sa našim strateškim klijentima, poručio je potpredsednik kompanije Yanfeng. Novi proizvodni pogon koji se prostire na oko 5000 kvadrata biće opremljen do oktobra ove godine, a kako je najvaljeno proizvodnja će početi uprvom kvartalu 2022. godine. U naredne dve godine Janfeng će u fabriku u Kragujevcu investirati 18 miliona evra, a vazdušni jastuci koji se ovde budu proizvodili biće ugrađivani pored ostalog u Volkswagen i BMW automobile


Nauka potvrdila: Miris novog automobila je štetan za zdravlje - 24sedam\nVie ni auto ne možete da vozite punim plućima\nMiris enterijera novog automobila nešto je po čemu se izdvaja svaki proizvođač, a na njegovom kreiranju rade posebni timovi. Međutim, baš taj miris novog automobila zaista može da bude toksičan, što tehnički gledano i jeste.\nKako piše autoblog.rs, ono što putnici u kabini mogu da pomirišu zapravo jeate kombinacija različitih spojeva koji nastaju usled isparavanja materijala poput plastike i poliuretana, kao i boja i lepka korišćenih u izradi enterijera vozila.\nZapravo, do ovog saznanja došli su Alekja Redam i Dejvid Si Volc sa Univerziteta Kalifornija Riversajd, koji su i obavili studiju i pokazali da izlaganje respiratornog sistema tim hemikalijama može da bude toksično.\nVolite miris novog automobila? E njega uskoro više biti neće\nReč je o aromatičnom ugljovodonik benzenu i formaldehidu, gasovitom jedinjenju rastvorljivom u vodi i najjednostavnijem aldehidu, pa pomenuti duo navodi da bi drugi materijali bili bolje rešenje, manje štetno.\nŠta vam govore lampice na instrument tabli: Evo zbog kojih boja i kada morate odmah da se uputite u servis\nPasta za zube, alkohol i kafa mogu vam pomoći u održavanju automobila, a evo i kako\nAko ove stvari ostavite u automobilu na minusu možete uništiti zdravlje, ali i automobil\nTagovi: Auto motoMiris novog automobilanovi automobili